הוועדה המשותפת לוועדת הכלכלה ולוועדת החינוך לדיון בהצעת חוק רשות השידור, כנסת 18, פרוטוקול מספר 10, 2011-12-26 09:00

כרמל שאמה-הכהן: אנחנו פותחים את ישיבת הוועדה המשותפת לכלכלה ולחינוך לדיון בהצעת חוק רשות השידור.

כרמל שאמה-הכהן: על סדר-היום מספר סעיפים, בקשות לדיון מחדש והצעות של חברי הכנסת.

כרמל שאמה-הכהן: נתחיל בסעיף מספר 5 על סדר-היום.

נסים זאב: אדוני היושב-ראש, הצעה לסדר.

נסים זאב: העליתי את זה בוועדת הכנסת, ואני חושב שנכון מה שהחליטה ועדת הכנסת, להפריד בין ערוץ-10 לערוץ-1 אבל כן יש מקום לקיים דיון עקרוני לגבי כל הנושא של פריסת החובות בערוץ-10, ואני מבקש ממך שוועדת הכלכלה אכן תקיים דיון בסוגיה הזאת, בלי שום חיבור ושום קשר לרשות השידור, הרשות הציבורית.

נסים זאב: אני מבקש שתהיה התייחסות לעניין הזה.

כרמל שאמה-הכהן: תודה רבה.

כרמל שאמה-הכהן: סעיף 5: בקשה לדיון מחדש ודיון מחדש מאת חבר הכנסת כרמל שאמה-הכהן, בסעיף 30 להצעת החוק, הוספת סעיף 44ו לחוק העיקרי בעניין העברת תכנים טכנולוגיים נוספים.

אתי בנדלר: קודם כול, מי בעד הבקשה.

כרמל שאמה-הכהן: מי בעד הבקשה לדיון מחדש?

כרמל שאמה-הכהן: חבר הכנסת אקוניס, אנחנו מצביעים.

דב חנין: רק חברי הוועדה המשותפת, נכון?

כרמל שאמה-הכהן: כן.

אופיר אקוניס: אני במקום חבר הכנסת דני דנון, אם כך.

רוברט אילטוב: אני במקום חבר הכנסת אלכס מילר.

רוברט אילטוב: בעד – רוב

כרמל שאמה-הכהן: הצבעה שמית, שנתאפס.

לאה ורון: חברת הכנסת עינת וילף היא חברה בוועדה המשותפת מטעם ועדת החינוך.

ישראל אייכלר: סליחה, אני רוצה לשמוע על מה הדיון.

כרמל שאמה-הכהן: בקשה לדיון מחדש על הסעיף של העברת תכנים טכנולוגיים.

לאה ורון: היה רוב.

לאה ורון: אושרה הבקשה לדיון מחדש.

כרמל שאמה-הכהן: דיון מחדש.

כרמל שאמה-הכהן: עכשיו היועצת המשפטית תגיד את אמירתה בקשר לסעיף שפתחנו את הדיון בו.

כרמל שאמה-הכהן: בבקשה.

אתי בנדלר: הסעיף הזה פוצל מתוך מחשבה שראוי להעלות אותו לקריאה שנייה ושלישית בחלק המפוצל, בחלק המהיר, יחד עם הנושא של הסעיף שדנו בו כרגע בוועדת הכנסת.

אתי בנדלר: דא עקא, שכשעיינתי בו, קראתי אותו בקפידה, ראיתי שיש בו מספר הוראות שעדיין אינן בשלות להנחה כרגע לקריאה שנייה ושלישית.

אתי בנדלר: קודם כול, מדובר בכך שבסעיף קטן (ב) מפנים למשל כשמדברים על העברת תכנים באמצעים טכנולוגיים אחרים, נאמר שהוראות סעיף קטן זה לא יחולו על שידורי חדשות כמשמעותם בסעיף 4א, כשסעיף 4א לא פוצל ולא יעלה לדיון כרגע.

אתי בנדלר: בנוסף, נאמר בסעיף קטן (ג) שבו: על תכנים המועברים לפי סעיף זה יחולו ההוראות לפי חוק זה החלות על שידורים, בשינויים המחויבים - הוסיפו עוד בוועדה, למעט סעיף 44ג.

אתי בנדלר: ההוראות החלות על שידורים, בהתאם לחוק, כוללות הרבה מאוד הוראות הכלולות בחוק המתקן, בהצעת החוק, בתיקון מספר 25.

אתי בנדלר: כך למשל כל הנושא של סעיף 3 החדש המוצע, שדן בתפקידי הרשות ויש בו הרבה מאוד התייחסות לנושא של שידורים; כך למשל לגבי הגבלות על השתתפות חברי המועצה בשידורים והכללת תשדירים לציבור לפי כללים שתקבע המועצה, באישור ועדת הכלכלה, וכנ"ל לגבי הודעות חסות, וכו'.

אתי בנדלר: זאת אומרת, יש עוד הוראות משלימות שחייבות לחול בד בבד עם קבלת סעיף 44ו.

אתי בנדלר: לכן, אני מציעה כרגע לא לקבל את הסעיף הזה.

אופיר אקוניס: תזכירי מה זה סעיף 44ו.

אתי בנדלר: הסעיף הזה שאנחנו מדברים עליו, עניינו בהעברת תכנים באמצעים טכנולוגיים נוספים.

אתי בנדלר: הסעיף הזה הוא חשוב, הוא סעיף ראוי, אבל לא נראה לי שראוי להעלות אותו היום לקריאה שנייה ושלישית, במנותק מיתר הוראות החוק.

כרמל שאמה-הכהן: תודה רבה.

כרמל שאמה-הכהן: בהתאם להוראה, להנחיית היועצת המשפטית - - -

אתי בנדלר: לא הנחיה.

אתי בנדלר: המלצה.

אתי בנדלר: חוות-דעת.

כרמל שאמה-הכהן: חוות-דעתה של היועצת המשפטית – מבחינתי, ברוב הפעמים זה כמו הנחיה – אנחנו נוריד את הסעיף הזה מהחוק, ולכן אנחנו נצביע מי בעד הסעיף.

כרמל שאמה-הכהן: ההמלצה היא להצביע נגדו כדי שהוא לא יעלה היום לקריאה שנייה ושלישית, במנותק מהרפורמה הכללית.

כרמל שאמה-הכהן: מי בעד הסעיף כנוסחו הקיים?

כרמל שאמה-הכהן: מי נגד הסעיף?

לאה ורון: חבר הכנסת נסים זאב, אתה לא יכול להצביע, וחבר הכנסת דב חנין אינו יכול להצביע.

לאה ורון: כל שאר חברי הכנסת יכולים להצביע.

לאה ורון: תחזור בבקשה על השאלה שלך.

כרמל שאמה-הכהן: מי בעד הסעיף כנוסחו בחוק?

אלכס מילר: אני מצביע במקום חבר הכנסת עמאר.

לאה ורון: אתה לא במקום חבר הכנסת עמאר.

לאה ורון: אתה מצביע על מקומך, חבר הכנסת מילר.

כרמל שאמה-הכהן: מי נגד הסעיף כנוסחו?

כרמל שאמה-הכהן: בעד – מיעוט

כרמל שאמה-הכהן: סעיף 44ו(ג) לא נתקבל.

לאה ורון: חבר הכנסת אקוניס, אתה לא מצביע?

אופיר אקוניס: לא, לא מצביע.

כרמל שאמה-הכהן: יש רוב ברור נגד.

כרמל שאמה-הכהן: כמובן שהסעיף הזה יחזור בעת שנשלים את הרפורמה הכללית ברשות השידור.

כרמל שאמה-הכהן: הוא יחזור כנוסחו כי הוא סעיף טוב, רק אי-אפשר לחוקק אותו במנותק מהרפורמה הכללית.

לאה ורון: זאת אומרת, בתיקון 25, סעיף 44ו(ג) נמחק.

כרמל שאמה-הכהן: כן.

כרמל שאמה-הכהן: סיימנו את סעיף 5 על סדר-היום.

כרמל שאמה-הכהן: סעיף 4 על סדר-היום: בקשה לדיון מחדש ודיון מחדש מאת חבר הכנסת כרמל שאמה-הכהן בסעיף 17 להצעת החוק, תיקון סעיף 28 לחוק העיקרי בעניין העברת נכסים.

כרמל שאמה-הכהן: זה סעיף שמתיר לשר הממונה לאשר מכירת נכסי נדל"ן של רשות השידור.

כרמל שאמה-הכהן: היתה טענה שמאחר שהסעיף הזה מחוקק עכשיו במנותק מהרפורמה, יש סכנה שמישהו ימכור את נכסי רשות השידור מבלי לבצע את הרפורמה.

כרמל שאמה-הכהן: מאחר שאין כוונה כזו, ולמען הזהירות ועד שנחוקק את הרפורמה הכללית ונחזור לנוסח המקורי, הצהרתי כבר בדיון הקודם שוועדת הכלכלה תכניס תיקון להצעת הממשלה ותוסיף מה שנקרא שסתומי ביטחון פרלמנטרים על-ידי פיקוח ואישור הוועדה לכל מכירה של נכס, כך שלשר הממונה - - -

אתי בנדלר: נכס חיוני.

כרמל שאמה-הכהן: נכס חיוני, כהגדרתו בסעיף.

נחמן שי: אני מבקש להבין יותר טוב מה זה נקרא נכס חיוני ואיך הוועדה תפקח שלא קובעים עובדות בינתיים.

כרמל שאמה-הכהן: המנגנון שאני מבקש להכניס בחוק יהיה כך.

כרמל שאמה-הכהן: שיהיה אפשר למכור נכסים, נצטרך את האישור של הוועדה המשותפת כלכלה וחינוך, אבל שלא יהיו פה טריקים שממשלה מבקשת וועדה לא דנה, ובעצם תוקעת את העניין.

כרמל שאמה-הכהן: היועצת המשפטית, את מקשיבה לדבריי?

אתי בנדלר: ודאי.

כרמל שאמה-הכהן: ממשלה שתגיש בקשה לאישור מכירת נכס לוועדה המשותפת, ולא הוכרע הדבר תוך 60 ימים – יראו את בקשתה כאושרה.

יואל חסון: אדוני, איך עד היום זה נעשה?

אופיר אקוניס: לא, אדוני, אני רוצה לשאול האם אנחנו נפקח על מכירת כל נכס.

כרמל שאמה-הכהן: אנחנו לא רוצים שיהיה - למרות שאין כוונה כזאת – דרך אגב, בהשלמת הרפורמה נחזור לנוסח המקורי.

אתי בנדלר: אדוני, אני מאוד ממליצה לך לא ללכת על ההצעה הזאת.

אתי בנדלר: הצעה כזאת הועלתה מצד הממשלה בהקשרים שונים כדי שיהיה - -

יואל חסון: זה תקדים רע מאוד.

יואל חסון: לא התהליך אלא ה-60 ימים האלה.

אתי בנדלר: - - איזשהו תמריץ לוועדה לדון תוך פרק זמן מסוים, שאם לא כן יראו אישור ועדה כאילו הוא ניתן, יש לזה השלכות רוחב.

אתי בנדלר: אני חושבת שזו הצעה שלא כדאי ללכת לפיה.

יואל חסון: אדוני, ה-60 יום זה מאוד מסוכן.

אופיר אקוניס: אתה מכניס את הכנסת למכירת נדל"ן.

יואל חסון: יש לי שאלה עקרונית חשובה - איך מכרו נכסים עד היום?

כרמל שאמה-הכהן: אני לא מעוניין שימכרו את הנדל"ן בלי הרפורמה, חבר הכנסת אקוניס, אתה מעוניין?

אופיר אקוניס: לא, בלי הרפורמה לא.

כרמל שאמה-הכהן: אתה מעוניין?

כרמל שאמה-הכהן: אז זה נועד לזה.

כרמל שאמה-הכהן: אני לא אקח את הנכסים של רשות השידור - - -

אופיר אקוניס: אז תעשה את הרפורמה במקביל - - -

כרמל שאמה-הכהן: אתה מעלה לקריאה שנייה ושלישית אפשרות למכור את נכסי הנדל"ן בלי הרפורמה.

כרמל שאמה-הכהן: אתה מוכן לזה?

אופיר אקוניס: אני בעד הרפורמה ואני בעד מכירת הנדל"ן.

כרמל שאמה-הכהן: אנחנו רוצים שהכנסת, תהיה לה בקרה, שלא יימכרו נכסי הנדל"ן ללא רפורמה.

יואל חסון: אבל אל תגיד 60 יום.

אופיר אקוניס: אני לא חושב שהכנסת צריכה להתערב בזה.

כרמל שאמה-הכהן: זה יהיה או זה, או לא.

יואל חסון: אבל איך עד היום מכרו נכסים, אני רוצה לדעת.

אופיר אקוניס: אדוני, לא יהיה לא זה ולא זה.

אופיר אקוניס: לא תהיה רפורמה ולא תהיה מכירת נכסים.

נחמן שי: למה לא לקבוע שכל עוד לא נכנסת הרפורמה - - -

כרמל שאמה-הכהן: אי-אפשר לקבוע דבר כזה.

נחמן שי: למה?

כרמל שאמה-הכהן: כי אי-אפשר להגדיר את הרפורמה, היא לא מוגדרת בחוק.

עידו אציל: כבוד היושב-ראש, אני מבקש להגיד מילה בעניין.

כרמל שאמה-הכהן: חבר הכנסת חנין ברשות דיבור.

דב חנין: תודה, אדוני היושב-ראש.

דב חנין: אני חושב שהדילמה הזו שאנחנו נמצאים בה כרגע רק מראה לנו כמה לא נכון במקרה הזה כל המהלך של הפיצול, כי אנחנו פה מנסים לנתח משהו שאי-אפשר לנתח אותו.

דב חנין: זאת אומרת, כל פתרון שאנחנו נייצר, יש לו חסרונות מהותיים ובלתי ניתנים לפתרון.

דב חנין: לכן, לדעתי הנושא הזה מחייב מחדש את הוועדה לשקול את כל מהלך הפיצול.

כרמל שאמה-הכהן: אוקיי.

כרמל שאמה-הכהן: נציג הממשלה, בבקשה.

עידו אציל: בעיקרון, הצעת החוק הממשלתית בעצם מסירה את הדרישה שבה לצורך מכירת נכס נדל"ן יידרש אישור של ועדה בכנסת.

עידו אציל: אנחנו סבורים שעכשיו לשנות את הצעת החוק הממשלתית באופן שיחייב אישור של ועדה בכנסת, יכניס כל מיני עניינים פוליטיים בכל מקרה שיידרשו למכור נכס נדל"ני כזה או אחר, כאשר על-פי הבנת מה שראש הממשלה טען והסביר בישיבת הממשלה בנושא ההפקות המקומיות – והוא טוען את זה הרבה – הנושא של מכירת נדל"ן זה חלק משמעותי ביותר ברפורמה, וכמובן שכבודו מכיר את עמדת ראש הממשלה בעניין.

כרמל שאמה-הכהן: הצעתי מתואמת עם משרד ראש הממשלה.

נחמן שי: ברור.

נחמן שי: לא חשבנו אחרת.

כרמל שאמה-הכהן: לא, כי יש פה עמדה אחרת של הממשלה.

עינת וילף: אבל למה אי-אפשר פשוט לאסור על מכירת נדל"ן עד לסיום הרפורמה?

כרמל שאמה-הכהן: סוג של פתרון ביניים מאוזן.

עינת וילף: אז למה פתרון ביניים?

כרמל שאמה-הכהן: כי הם רוצים להתחיל בתהליך כבר, הם נכנסו לתהליך של מימוש הנכסים.

עינת וילף: אז שדווקא זה יהיה סוג של שוט להעברת הרפורמה.

יואל חסון: אדוני, אני קודם כול חושב שזאת טעות עקרונית - ואני חושב שאתה גם הבנת את זה – הנושא של ה-60 יום.

יואל חסון: אם אתה כבר הולך על הסעיף הזה – למרות שכבר מראש תרשמי הסתייגויות שלי לסעיף הזה – אבל בעיקרון - - -

אתי בנדלר: אני לא רושמת מראש הסתייגויות בלי לדעת איזה הסתייגויות.

יואל חסון: אני אגיד בהמשך, אבל אני אומר בעיקרון – אני חושב שאם אפשר לחבר את הרפורמה למכירת הנכסים, זה מה שצריך לעשות.

יואל חסון: כל דבר אחר מאוד מאוד מסוכן.

כרמל שאמה-הכהן: האם יש אפשרות משפטית כזאת?

כרמל שאמה-הכהן: להגדיר שאישור מכירת הנכסים יהיה רק עם כניסת הרפורמה לתוקף?

נחמן שי: זה מה שביקשתי כרגע.

כרמל שאמה-הכהן: רגע, הבנתי שלכולם כאן יש קרדיט על הרעיון.

נחמן שי: לא, אמרת לי שזה בלתי אפשרי.

כרמל שאמה-הכהן: אבל תנו ליועצת המשפטית לענות.

נחמן שי: אני שמח שאתה - - -

כרמל שאמה-הכהן: אל תפריעו לדיון.

כרמל שאמה-הכהן: זה אותו רעיון.

אופיר אקוניס: אדוני היושב-ראש, אני אומר לך – זה מעקר גם את הרפורמה וגם את מכירת הנכסים, אבל אם זה מתואם עם - - -

כרמל שאמה-הכהן: תנו ליועצת המשפטית לדבר.

אתי בנדלר: מדובר בהצעת חוק שתונח היום על שולחן הכנסת ושמטרתה היתה להקדים ולאפשר ביצוע מהלכים מסוימים באופן מיידי מבלי להמתין לסיום הדיונים בהצעת החוק כולה.

אתי בנדלר: לכל חוק שמונח על שולחן הכנסת יש תאריך תחילה.

אתי בנדלר: אם לא נקבע אחרת בחוק עצמו, תאריך התחילה הוא ביום פרסומו ברשומות.

אתי בנדלר: אם לא, אז קובעים תאריך תחילה להצעת חוק כחלק מסעיפי אותה הצעת חוק.

אתי בנדלר: לקבוע בחוק אחד, שתחילתו תהיה בתאריך שבו תהיה התחילה של הצעת חוק שעדיין לא הונחה על שולחן הכנסת, אני לא מכירה מנגנון כזה, אדוני היושב-ראש.

כרמל שאמה-הכהן: יש לנו את שם החוק הכללי.

אתי בנדלר: לא.

אתי בנדלר: השם הוא לא בעיה.

כרמל שאמה-הכהן: אי-אפשר להגדיר שהסעיף הזה ייכנס לתוקף כשהחוק הזה מאושר?

אתי בנדלר: מתי?

כרמל שאמה-הכהן: מתי שהוא לא יאושר.

אתי בנדלר: מתי?

אתי בנדלר: בעוד 20 שנה?

אתי בנדלר: בעוד חצי שנה?

אתי בנדלר: בעוד חודש?

כרמל שאמה-הכהן: זה יהיה המנגנון המפעיל.

אתי בנדלר: לא.

אתי בנדלר: בכל חוק קובעים תאריך תחילה שלו, אדוני היושב-ראש.

אתי בנדלר: אפשר, אגב, לקבוע תאריך תחילה נדחה, וכשהחלק השני של הצעת החוק יושלם, לתקן את הסעיף הזה.

נסים זאב: זה חלק מהחוק, חלק מהרפורמה.

נחמן שי: אז יחברו את זה.

נסים זאב: אבל אם לא ימכרו עוד 20 שנה, היא צודקת – אז לא ימכרו, אז מה קרה.

נחמן שי: בוא נקבע עוד שנה, רגיל, ובינתיים, בעזרת השם - - -

נסים זאב: נשלח את נחמן שי שימכור, הוא סוחר טוב...

יואל חסון: אגב, רשות השידור לא צריכה חוק כדי להיערך למכירת נכסים.

יואל חסון: לעשות עבודה משרדית, היא לא צריכה חוק.

נחמן שי: מאחר שאני חושב שיש הסכמה שאי-אפשר למכור נכסים ולהישאר רק עם ההגנה, בוא נקבע שהחוק הזה ייכנס במועד יותר מאוחר, ובמקום החוק של רשות השידור נחבר את שני החוקים.

כרמל שאמה-הכהן: יושב-ראש רשות השידור.

אמיר גילת: אני חושב שאנחנו פה בביצה ותרנגולת שעלולה לסבך את עצמה מפני שכפי שהיה פייר שהאוצר יקנה מאתנו את הנכסים, והם יהוו את המימון לרפורמה, כשאנחנו תולים דבר בדבר שאינו דבר, אנחנו עלולים למצוא את עצמנו - - -

כרמל שאמה-הכהן: לא הבנתי.

לאה ורון: האוצר יקנה מכם את הנכסים?

אמיר גילת: כן.

כרמל שאמה-הכהן: לא משנה.

כרמל שאמה-הכהן: מי שירצה, שיקנה.

כרמל שאמה-הכהן: מה הבעיה, מה זה עוצר אותך?

אמיר גילת: צריך לחזור לכנסת לפני זה כי אקו"ם מתחיל את הרפורמה, כשזה המימון לרפורמה.

אמיר גילת: מדברים על כך שהנכסים יהוו מקור מימון לרפורמה – האוצר יקנה מאתנו את הנכסים, הוא יטפל בהם – זה יהיה תהליך ההתנעה של הרפורמה.

אמיר גילת: החוק הזה, אם הוא ייכנס לתוקף מאוחר מדי, עלול לתקוע את התחלת התהליך.

יואל חסון: מה זה קשור.

כרמל שאמה-הכהן: אתה לא מונע, אתה יכול להתחיל.

כרמל שאמה-הכהן: מרגע שאישרת את הרפורמה, תתחיל את התהליך.

נסים זאב: אבל אם האוצר קונה, אדוני היושב-ראש, אין בעיה אפילו שתאריך זמן.

יואל חסון: גילת, אתה לא אומר שהאוצר קונה, האוצר מנהל את המכירה.

יואל חסון: לזה אתה מתכוון.

נסים זאב: השאלה אם האוצר ישלם את העלויות הנכונות, זה מה שאני רוצה לדעת.

כרמל שאמה-הכהן: חבר הכנסת כבל.

איתן כבל: דנו בכך גם בפעם הקודמת.

איתן כבל: הרצון שלנו כל הזמן גם לשבת על הכיסא וגם לרוץ באותו זמן.

איתן כבל: כל הזמן אנחנו נמצאים בתהליכים של לתפור בתפרים גסים.

איתן כבל: אוקיי, סיימנו את הדיון הקודם, אני רוצה לעזור לערוץ הראשון, ואני אומר לכם שלא מן העניין, בכל הכבוד – ועמדותיי לגבי הערוץ הראשון ברורות.

איתן כבל: אי-אפשר באותה יד לתת לנהל רפורמה, אבל מצד שני לקבור אותה במכירת הנכסים שיבואו לך.

איתן כבל: זה מגוחך.

איתן כבל: אמרתי, ואני חוזר ואומר מה שאמרתי גם לעובדים בדיון הקודם.

איתן כבל: העניין של הנעת התהליך של מכירת הנכסים, אף אחד לא מתנגד, אני מניח שגם לא העובדים, אבל לייצר את אותו קשר שבו מתחילים למכור נכסים לפני שיש אישור מלא לרפורמה, אני אומר לכם – לא תהיה רפורמה ותהיה מכירת נכסים, שכל הכסף יגיע לאוצר.

יואל חסון: וייבלע שם.

כרמל שאמה-הכהן: אז אתה מצדיק את הגישה שלי.

איתן כבל: כן, כן, אני חוזר ואומר את זה.

איתן כבל: אבל מצד שני, כל התהליך של להביא אלינו, כאילו אנחנו נהיה משגיחי הכשרות, הוא לא דבר נכון – כי אתה, בכל הכבוד, ומצידי תהיה פה גם עוד הרבה שנים ותהיה שר בכיר – אבל אתה יודע, עוד אקוניס יכול לחזור להיות פה יושב-ראש, ולך תדע מה יהיה.

כרמל שאמה-הכהן: עד לפה.

כרמל שאמה-הכהן: חבר הכנסת כבל, זכות הדיבור שלך הסתיימה ברגע זה.

איתן כבל: לא, אני אומר כשתהיה שר.

יואל חסון: איתן, הוא מעדיף מישהו מקדימה ולא אקוניס.

כרמל שאמה-הכהן: לא, לא, לא.

איתן כבל: סליחה, אני אומר לך, אדוני היושב-ראש – ברגע של רצינות – שזאת לא השאלה.

איתן כבל: בסופו של עניין, החיים פה דינמיים.

איתן כבל: יכול להגיע לכאן אדם שיראה את כל הדברים בצורה אחרת לגמרי.

איתן כבל: לכן אני אומר את זה ומזהיר – התהליכים האלה של תפירת טלאי, רק לעבור עוד יום, ונבוא ונגיד, זה בסדר, זה לא יעבוד.

איתן כבל: איפה חבר הכנסת אקוניס, הלך לדווח?

כרמל שאמה-הכהן: כן.

יואל חסון: מה, הוא לא יודע שיש סלולרים שעובדים מפה?

איתן כבל: עשינו מיסוך פה.

נסים זאב: הוא מעדיף לא לשמוע אותך, איתן.

כרמל שאמה-הכהן: עוד מישהו רוצה להתייחס בעניין הזה?

כרמל שאמה-הכהן: בבקשה.

יעקב לוי: יעקב לוי, יושב-ראש ועד הנדסה בטלוויזיה.

יעקב לוי: אני אחזור על מה שאמרתי קודם.

יעקב לוי: כשחתמנו על ההסכם דיברנו על איתנות פיננסית, ובאיתנות הפיננסית דובר על זה שהאוצר הוא שמזרים את הכספים לרפורמה לרשות השידור.

יעקב לוי: אנחנו מצידנו שילמנו את מחיר הרפורמה, והמחיר הוא די כבד – לא אחזור על זה כאן, כולכם יודעים על פיטורי העובדים ועל הורדות השכר שייעשו בעקבות הרפורמה.

יעקב לוי: הסעיף הבסיסי להתחלת הרפורמה היה איתנות פיננסית.

יעקב לוי: זה היה הסעיף הבסיסי - מר עיני, יושב-ראש ההסתדרות, אבי ניסנקורן, אנחנו ישבנו שם מול כל נציגי האוצר - וזה היה הסעיף הבסיסי, שאם לא היה זה, לא היתה בכלל התחלה של הרפורמה.

יעקב לוי: כל מטרת החוק הזה לאפשר לא לעמוד בהסכם הרפורמה.

יעקב לוי: ברגע שאתם מוציאים חוק שעל-ידי מכירת הנכסים, אנחנו נלך ונממן את הרפורמה, זה בניגוד להסכם וזוהי הפרת הסכם ברורה, עם כל המשמעויות של העניין.

יעקב לוי: ומבחינתנו, ברגע שיש את זה – אני לפחות אמליץ בפני מר עיני ואבי ניסנקורן שהסכם הרפורמה מבוטל.

יעקב לוי: שלב שני, כשאתם מדברים על מכירת הנכסים, כולם אלופים בנדל"ן – נכסים, למכור בניין, שטח תמורת שטח.

יעקב לוי: זה לא מה שקורה ברשות השידור.

יעקב לוי: תבינו, ברשות השידור יש המון טכנולוגיה.

יעקב לוי: יש שם בינוי מלא תשתיות – יש שם אולפנים, יש חדרי עריכה, יש את כל הגרפיקה, יש חדרי קליטה, כל החשמל ומיזוג האוויר שתומך בעניין, הכול בפנים.

יעקב לוי: כל זה בפנים, זה עשרות מיליונים.

יעקב לוי: אף אחד שמוכר נכסים לא עושה את החשבון הזה.

יעקב לוי: אנחנו נמכור את הנכסים ונלך נשכור מקום.

יעקב לוי: איך לשכור מקום עם תשתיות כאלה?

יעקב לוי: אתם לא יכולים - לשכור מקום עם אולפנים, אין הרבה, יש שניים-שלושה מקומות ברמה בארץ, כל השאר זה חאפרים שעובדים, שלא שווים כלום, באים ומציגים – תמורת 100,000 אנחנו נביא לך אולפן.

יעקב לוי: אין דבר כזה.

יעקב לוי: היום להעביר רפורמה – עשינו חשבון – זה 130–140 מיליון שקלים ציוד.

יעקב לוי: אתם הולכים עכשיו למכור מקום שגם אם תקבלו עליו 100 מיליון שקלים, תשכרו מקומות אחרים, ואז התקציב הולך.

יעקב לוי: שימו לב.

יעקב לוי: בדיון שעבר נתנו דוגמה של ערוץ-2.

יעקב לוי: ערוץ-2, 500 מיליון שקלים הולך להפקות חוץ.

יעקב לוי: מה זה הפקות חוץ?

יעקב לוי: בעצם הם קונים את השכירויות בחוץ, הם קונים את התשתיות בחוץ.

יעקב לוי: מה עושים בעצם?

יעקב לוי: הם קונים גם את האנשים בחוץ, עכשיו לנו יש את האנשים.

יעקב לוי: אנחנו נלך לשכירות, למקום – יש שם אולפנים, יש עובדים באולפנים האלה.

יעקב לוי: זה בלתי אפשרי.

יעקב לוי: ואז אנחנו צריכים להגיע למקום ריק ואז להשקיע עשרות מיליונים בתשתיות.

יעקב לוי: זה לא נכון לעשות, זה הפסד, פשוט אין לנו סיכוי.

כרמל שאמה-הכהן: נא לסיים את דבריך.

כרמל שאמה-הכהן: משפט סיכום.

יעקב לוי: אנחנו חושבים שהקטע הזה של המכירה זה לא נכון.

יעקב לוי: אנחנו רוצים לחזור למקור.

יעקב לוי: המקור היה שאתם צריכים – האוצר צריך למצוא דרך להזרים את הכספים.

יעקב לוי: כל זה החל כאשר אתם וועדת הכלכלה לא הסכמתם למתווה של העלאת האגרה כדי להביא את הכסף, ואז מוצאים כל מיני פטנטים.

יעקב לוי: הפטנט הזה לא נכון.

כרמל שאמה-הכהן: תודה רבה.

נסים זאב: אז אתם לא מתכוונים בכלל למכור את הנכסים?

איתן כבל: הוא לא אמר דבר כזה.

כרמל שאמה-הכהן: לא, הוא מדבר מהזווית שלו כעובד.

כרמל שאמה-הכהן: האם עוד מישהו מחברי הכנסת מעוניין לדבר?

כרמל שאמה-הכהן: חבר הכנסת נחמן שי.

נחמן שי: גם אנחנו שומעים את העובדים, ואני מציע להאזין להם, כי הם היו שם לפני ההנהלה הציבורית שלהם – לא לגבי כולם, אבל לפנינו – וגם יהיו אחרינו.

נחמן שי: זה הבית שלהם, הם מגינים על הבית שלהם, הם לא רוצים שימכרו להם את הבית, יוציאו אותם עם הרהיטים החוצה ויגידו להם: תחכו לאוטובוס שיאסוף אתכם.

נחמן שי: שני השינויים האלה צריכים להיעשות אחד קשור בשני, ורק מותנה בשני.

נחמן שי: רק כאשר נעביר את כל החוק – לא חשוב כרגע מה דעתנו עליו – אז אפשר יהיה להתחיל לממש.

נחמן שי: והאוצר, עם כל הכבוד, כל הזמן יושבים פה, כל הזמן דורות מתחלפים – אנשים שיודעים הכול על תקשורת – אם הם רוצים לעזור, האוצר, שייתנו להם מימון ביניים, שמעתי שהם יודעים לעשות את זה.

נחמן שי: שייתן מימון ביניים לרשות השידור להוביל את הרפורמה, וכשימכרו את הנכסים אפשר יהיה להשתמש בנכסים.

נחמן שי: זה הכול.

נחמן שי: בינתיים לא למכור את הנכסים.

נחמן שי: בסוף נישאר גם בלי נכסים וגם בלי רפורמה.

נחמן שי: אני רואה שאתה לא מאזין, אבל אין דבר.

עמיר פרץ: אדוני היושב-ראש, יש סיפור על מישהו שהחליטו להוציא אותו להורג, אמרו לו: יש לך שלוש אפשרויות – או בתלייה, או בירייה, או על כיסא חשמלי.

עמיר פרץ: התלבט, התלבט, אמר: כיסא חשמלי.

עמיר פרץ: ניסו להכניס אותו, הוא היה שמן מדי.

עמיר פרץ: אמרו לו: אתה חייב לרזות.

עמיר פרץ: אמר להם: אין לי מוטיבציה.

עמיר פרץ: מה אתם בעצם אומרים לעובדים היום?

עמיר פרץ: אתם אומרים להם, אתם חייבים לרזות, והם אומרים: בסדר, אנחנו מוכנים לרזות אבל אל תובילו אותנו לקטל מוחלט – כי אנחנו מכירים מה זה הסכמים עם האוצר.

עמיר פרץ: לצערי הרב, אם לא יהיה סעיף מפורש שבו כל מה שקשור למימון – אותו תהליך של רפורמה, של פרישה, של מימון זכויות, של עיגון זכויות – לא קשור בשום תהליך אחר בתוך הפעולות של ההנהלה, עם כל הכבוד, אין שום סיבה לעובד לתלות את זכויותיו הפיננסיות שנצברו במשך שנים בכך שתהיה מכירה או לא תהיה מכירה.

עמיר פרץ: ובאשר לאיכות שתיאר כאן ראש ועד ההנדסאים, שמבין בזה הרבה יותר מאחרים, זו שאלה מינהלית שאני מקווה שינהלו אותה בצורה נכונה, בצורה עניינית, אבל אני בהחלט חושב שאסור בשום פנים ואופן לקשור את הרפורמה בתהליך שינויים מבניים ומכירת נכסים.

עמיר פרץ: זה אומר שוועד העובדים הולך לשלם את מחיר אותה פרישה של מאות אנשים, והוא, את מה שמגיע לו מהאוצר לא יקבל – אני מכיר את האוצר, כבר הייתי שם כמה פעמים - ואחרי שנחתם העניין, ספק רב אם זה מתממש.

עמיר פרץ: לכן, העמידה שלנו צריכה להיות – סעיף ראשון, האוצר מתחייב לתת מימון ביניים, מימון סופי, תהיה ההגדרה אשר תהיה.

עמיר פרץ: לפני כן אין מה להתקדם.

נחמן שי: יפה.

יואל חסון: מאה אחוז.

כרמל שאמה-הכהן: אוקיי.

כרמל שאמה-הכהן: נעמיד הצעות להצבעה.

כרמל שאמה-הכהן: הצעתי, כפי שאני מציע אותה ותוצבע היא שהסמכויות יהיו כפי שמוצע על-ידי הממשלה, ובתנאי שנתקבל אישור הוועדה המשותפת לכלכלה ולחינוך, זו הוועדה שאנחנו יושבים בה כעת, הוצגה בקשה על-ידי הממשלה.

דנה נויפלד: לְמה?

כרמל שאמה-הכהן: לאישור מכירה.

כרמל שאמה-הכהן: מכירת נכסים על-פי הסעיף.

אתי בנדלר: על כל הנכסים?

דנה נויפלד: אישור מכירה פרטני?

דנה נויפלד: כרגע, המתווה המוצע הוא שהשר הממונה יקבע מהם אותם נכסים חיוניים, ולקנות.

דנה נויפלד: אפשר היה להביא את התקנות האלה לאישור אבל מכירה פרטנית שבה כבר נבחר – או שיש מתווה או שיש עצם הרעיון למכירה – לא מובא לוועדת הכנסת לאישור.

כרמל שאמה-הכהן: אני מציע שתקראי את הסעיף במדויק, בבקשה.

אתי בנדלר: הנוסח כפי שייראה אחרי התיקון?

כרמל שאמה-הכהן: לא.

לאה ורון: לא.

לאה ורון: את הסעיף עצמו.

כרמל שאמה-הכהן: את הסעיף שהוצע.

אתי בנדלר: זה סעיף 28 להצעת החוק: "הרשות לא תהא רשאית למכור או להעביר בדרך אחרת משדרים, נכס מקרקעין או נכסים אחרים שבבעלותה שהשר קבע בתקנות כי הם נכסים חיוניים, אלא באישור השר".

אתי בנדלר: זאת אומרת, כפי שאמרה גברת נויפלד, השלב הראשון הוא קודם כול קביעה בתקנות מהם נכסים חיוניים.

אתי בנדלר: משנקבעו - - -

עינת וילף: את כל השאר אפשר למכור בלי אישור של אף אחד.

אתי בנדלר: את כל השאר אפשר בלי אישור של אף אחד.

אתי בנדלר: קבע השר בתקנות מהם נכסים חיוניים, הרשות תוכל למכור נכסים חיוניים כאלה רק באישורו.

יואל חסון: אבל מה זה, אז השר יוכל להגיד - - -

נחמן שי: לא ייתכן דבר כזה.

נחמן שי: זו השתלטות של האוצר, של המדינה על הרכוש של רשות השידור.

נחמן שי: לוקחים להם את הרכוש.

כרמל שאמה-הכהן: חבר הכנסת נחמן שי, אתה מוכן לא להפריע לדיון?

נסים זאב: אבל האוצר נותן גם 160 מיליון - - -

יואל חסון: אתה יודע, השר יחליט מה חיוני, מה לא חיוני.

אלכס מילר: - - -

כרמל שאמה-הכהן: חבר הכנסת יואל חסון.

כרמל שאמה-הכהן: פעם ראשונה לך, פעם ראשונה לך.

יואל חסון: איך הגענו לזה?

נחמן שי: לוקחים להם את הרכוש.

אלכס מילר: את התקנות אפשר להביא לאישור.

כרמל שאמה-הכהן: פעם ראשונה גם לך, אדוני יושב-ראש ועדת החינוך.

אתי בנדלר: (ב) הרשות לא תהיה רשאית למשכן - - -

יואל חסון: זה לא חינוכי מה שעשית ליושב-ראש ועדת החינוך.

כרמל שאמה-הכהן: פעם שנייה, חבר הכנסת יואל חסון.

עמיר פרץ: יש לך הזדמנות לצאת.

כרמל שאמה-הכהן: עם הרבה מצלמות, זה שווה.

יואל חסון: לא רוצה לצאת, רוצה להישאר.

כרמל שאמה-הכהן: אוקיי.

כרמל שאמה-הכהן: אז אל תפריעו.

נחמן שי: הוא לא רוצה, חם בפנים.

נחמן שי: קר בחוץ.

כרמל שאמה-הכהן: חבר הכנסת נחמן שי, שקט בבקשה.

נסים זאב: אני אצא במקומו, אדוני היושב-ראש.

כרמל שאמה-הכהן: אבל אתה צריך לחזור.

יואל חסון: אתה יכול להעביר את הקריאות לסדר ממני אליו?

אתי בנדלר: "(ב) הרשות לא תהא רשאית למשכן נכס חיוני כמשמעותו בסעיף קטן (א)" - דהיינו שנקבע כך בתקנות – "שברשותה, או להשכירו לתקופה העולה על עשר שנים אלא באישור השר".

אתי בנדלר: אני רוצה להזכיר שהסעיף, לפני תיקונו המוצע, חייב נכס מקרקעין אישור של ועדת הכספים של הכנסת.

כרמל שאמה-הכהן: אוקיי.

כרמל שאמה-הכהן: מה שאנחנו צריכים לעשות כאן כדי שיהיה סוג של בלם על התהליך הזה, עד לכניסת הרפורמה – ושוב אני מזכיר – כשנחוקק, כשנשלים את חקיקת הרפורמה, נחזור לנוסח המקורי.

כרמל שאמה-הכהן: כשיש רפורמה, אין לנו בעיה עם התהליך הזה.

כרמל שאמה-הכהן: כל עוד אין רפורמה והיא לא יוצאת לדרך, אנחנו לא מוכנים שנכסים יימכרו, ללא בקרה.

יואל חסון: אבל איזה נכס?

עינת וילף: אבל חשוב שאלה נכסים מכל סוג כי אנחנו הולכים ומתמקדים כאן בנכסים החיוניים, כשמתחת לרדאר בעצם יש את כל הנכסים האחרים.

יואל חסון: נכון.

יואל חסון: היא צודקת – מכל סוג.

אתי בנדלר: אבל זה התיקון שהוצע.

אתי בנדלר: התיקון הקודם דיבר על כמעט כל הנכסים, והיום מדובר רק על נכסים חיוניים.

יואל חסון: לא, זה לא טוב.

יואל חסון: מכל סוג שהוא, צודקת חברת הכנסת וילף.

דנה נויפלד: עד עכשיו דובר פה רק במקרקעין ולא בכל נכס שהוא.

קריאה: מכוניות, כיסאות.

כרמל שאמה-הכהן: לא, לא מדובר על זה.

כרמל שאמה-הכהן: לא מעניין אותנו לא כיסאות ולא מכוניות.

יואל חסון: לא.

יואל חסון: נכסי דלא ניידי.

כרמל שאמה-הכהן: אנחנו מדברים רק על הנדל"ן של רשות השידור.

כרמל שאמה-הכהן: דברים אחרים הם פחות מעניינים.

כרמל שאמה-הכהן: איך אנחנו מבדילים את הנדל"ן?

אתי בנדלר: נכס מקרקעין.

כרמל שאמה-הכהן: נכס מקרקעין.

כרמל שאמה-הכהן: אוקיי.

עמיר פרץ: אולי כל נכס מקרקעין שיש עליו אולפן.

דוד אזולאי: מה עם הציוד בתוכו?

כרמל שאמה-הכהן: אם מוכרים את המצלמה, אין לנו עניין, אנחנו לא מתערבים בזה.

כרמל שאמה-הכהן: אם מוכרים את הנדל"ן שהוא נכס גם בשווי אדיר – במיוחד ברשות השידור – יש שם נכסים ששווים עשרות מיליונים ויותר.

עמיר פרץ: אבל אם הנכס יימכר לא לפי אומדנו, הוא יהיה שווה 10%, 20%.

נחמן שי: אתן לך הגדרה.

נחמן שי: אתה רוצה הגדרה, תכתוב:

נחמן שי: נכס שמהווה אמצעי שידור, כי התכלית של רשות השידור - - -

יואל חסון: לא.

יואל חסון: ממש לא.

קריאות: לא.

כרמל שאמה-הכהן: לא, לא.

כרמל שאמה-הכהן: אותי מעניין רק הנדל"ן.

כרמל שאמה-הכהן: אם הוא מוכר מיקרופון או צג, זה לא מעניין אותי.

איתן כבל: נדל"ן זה הסיפור.

יואל חסון: אבל נכס כלשהו, לא רק חיוניים.

כרמל שאמה-הכהן: נדל"ן באשר הוא נדל"ן.

יואל חסון: כל נכס מקרקעין.

עמיר פרץ: לא, זה לא עובד ככה.

עמיר פרץ: מה זה כל נכס מקרקעין?

כרמל שאמה-הכהן: זכויות במקרקעין.

עמיר פרץ: אבל אתה חייב להוסיף: ובתנאי שמומשו האמצעים שנמצאים על הנדל"ן, כי מה יקרה?

עמיר פרץ: אתה מחייב אותו למכור נכס מקרקעין, הוא מעמיד חלקה.

עמיר פרץ: הוא לא הספיק למכור את האולפן.

עמיר פרץ: מחר יהיה מצב שכבר היינו בסרטים כאלה – שהנכס עצמו נמכר עם אותו אולפן, כי החוק מחייב אותו למכור רק את הנכס.

עמיר פרץ: אתה קודם צריך לדאוג שאכן יהיה מימוש.

כרמל שאמה-הכהן: אנחנו לא ניכנס לזה.

כרמל שאמה-הכהן: הם ידאגו לזה.

עמיר פרץ: הם לא ידאגו לזה.

עמיר פרץ: למה שידאגו לזה?

כרמל שאמה-הכהן: הם ידאגו.

עמית ליאור: - - - ב-300,000 דולר.

עמיר פרץ: אתה יודע שמכרו את הכשרת היישוב ורצו שם מאות מיליוני שקלים.

עמיר פרץ: באמת.

רן אפרתי: יהיה נכס חלופי.

עמיר פרץ: אתה זוכר את פרשת הכשרת היישוב?

עמיר פרץ: קנו אותה.

כרמל שאמה-הכהן: עברו הימים האלה.

עמיר פרץ: באמת?

עמיר פרץ: זה בדיוק הימים האלה.

רן אפרתי: עד שלא יהיה נכס חלופי, לא יימכר.

כרמל שאמה-הכהן: חבר הכנסת פרץ, אוקיי.

כרמל שאמה-הכהן: תודה רבה.

עמיר פרץ: אני מבקש לרשום הסתייגות.

כרמל שאמה-הכהן: תשים הסתייגות.

אתי בנדלר: רגע, אני לא יודעת מה ההצעה.

אתי בנדלר: ואז תהיה הצעה אחרת, תהיה הצבעה עליה.

קריאה: מה המחיר?

נחמן שי: אני מציע, תשקיע מחשבה.

כרמל שאמה-הכהן: תאמין לי, השקעתי שעות מחשבה.

עמיר פרץ: עוד דקה.

עמיר פרץ: עוד דקה.

קריאות: - - -

נחמן שי: תפריד בין נכסים שמשמשים לבין נכסים שאינם משמשים - - -

כרמל שאמה-הכהן: לא.

כרמל שאמה-הכהן: אדרבה, לא אפריד.

כרמל שאמה-הכהן: אני לא מוכן שימכרו נכסים שמיועדים לשידור בנדל"ן, תחת זה שיש בהם שידור.

עמיר פרץ: אז תרשום: נכסים שלא משמשים לשידור.

נחמן שי: לא, על זה אני מדבר.

נחמן שי: אותם לא לממש.

כרמל שאמה-הכהן: הם יכולים לממש והם צריכים לממש לצורך הרפורמה את כל הנדל"ן שברשותם, לפי שיקול דעתם, כדי לממן את הרפורמה.

נחמן שי: אוקיי.

כרמל שאמה-הכהן: אנחנו לא רוצים שהם ימכרו, סך הכול ההתערבות היחידה שלנו לפני הרפורמה.

כרמל שאמה-הכהן: אם הם מוכרים נכס עם המצלמה או עם המשדר או בלי המשדר, פחות מעניין אותי.

כרמל שאמה-הכהן: הנכסים שלהם לא יקבלו שווי בזכות מה שהם.

כרמל שאמה-הכהן: המגרש בליאונרדו דה-וינצ'י יקבל זכויות לפי תב"ע של 40 קומות, לא פחות מזה, כי זה מה שיש היום באזור הזה.

איתן כבל: כרמל, אתה צודק, עם התוספת של עמיר.

עמיר פרץ: תעשה הפרדה, מה הבעיה – זכויות מאמצעי שידור.

קריאות: - - -

אתי בנדלר: מה ההצעה, אדוני?

כרמל שאמה-הכהן: לגבי זכויות במקרקעין, השר הממונה לא יוכל לאשר מכירת זכויות במקרקעין אלא באישור הוועדה המשותפת כלכלה וחינוך.

כרמל שאמה-הכהן: זה אחד.

נחמן שי: כל המקרקעין.

כרמל שאמה-הכהן: זכויות במקרקעין, כן.

כרמל שאמה-הכהן: הגיש השר בקשה לאישור כאמור ולא הכריעה הוועדה תוך 60 ימים מיום הגשתה, יראו את הבקשה כמאושרת.

יואל חסון: לא, אני מתנגד לזה.

יואל חסון: זה תקדים רע מאוד.

קריאות: לא, לא.

אתי בנדלר: לא.

אתי בנדלר: מספיק שיושב-ראש הוועדה לא שם את ההצעה על סדר-יומה של הוועדה; מספיק שתכריע ויהיו בקשות לדיון מחדש.

איתן כבל: אתה נותן יותר מדי דברים ליד המקרה.

כרמל שאמה-הכהן: חברים, בואו, אתם לא תעבדו עלינו.

כרמל שאמה-הכהן: הרי מחר יכול לשבת פה יושב-ראש מהאופוזיציה, והשר הממונה יבקש למכור נכס.

עמיר פרץ: מה לעשות.

כרמל שאמה-הכהן: והוא, רק בתעלול של תקנון יגיד: אני לא שם את זה על סדר-היום, ועוצר את כל הרפורמה.

יואל חסון: כל הכנסת מתנהלת ככה.

יואל חסון: תחליף אותו, אתה עושה תקדים רע.

קריאות: - - -

עמיר פרץ: אתה עכשיו אומר שאתה פועל נגד הדמוקרטיה, זה לא יאומן.

יואל חסון: הממשלה תתחיל לעשות את זה בכל הקשר, ואתה תהיה יום אחד באופוזיציה.

יואל חסון: לא כל הזמן תהיה בקואליציה.

כרמל שאמה-הכהן: מי שבורח ממהות על-ידי תקנון, אני לא בעדו.

עמיר פרץ: סליחה, אדוני, מה זה פה?

עמיר פרץ: אתה משנה את הכנסת?

כרמל שאמה-הכהן: אני לא משנה.

עמיר פרץ: סליחה, אדוני היושב-ראש, עם כל הכבוד.

כרמל שאמה-הכהן: חבר הכנסת עמיר פרץ, תצביע נגד.

עמיר פרץ: אני רוצה לומר משפט – זה יותר חשוב מהנושא עצמו, זה מהות הדמוקרטיה.

עמיר פרץ: אם יהיה פה מחר יושב-ראש מטעם האופוזיציה, זכותו להשתמש בכל התרגילים הפרלמנטרים כדי להגן על עמדותיו.

עמיר פרץ: זו מהותה של הכנסת.

יואל חסון: נכון.

עמיר פרץ: זכותה של הקואליציה ללכת למליאה, להחליף אותו.

כרמל שאמה-הכהן: אז אני חולק עליך.

עמיר פרץ: מה זה אתה חולק עלי - -

כרמל שאמה-הכהן: אני בתור יושב-ראש ועדה, לא רוצה כוח בלתי מוגבל.

עמיר פרץ: - - אתה עכשיו קובע שלאופוזיציה לא יהיה יותר שום כוח לעשות כלום.

קריאות: - - -

כרמל שאמה-הכהן: לא, לא - - -

עמיר פרץ: זה מה שאתה קובע.

עינת וילף: יש כאן משהו מהותי ביחסי ממשלה-כנסת.

כרמל שאמה-הכהן: אין שום בעיה, חברים, תעצרו את - - -

עינת וילף: אם כבר, אז ללכת למשהו הרבה יותר חמור ולהגיד שלא תהיה מכירה, נקודה.

כרמל שאמה-הכהן: חברת הכנסת וילף, אין שום בעיה שיושב-ראש ועדה – בין אם הוא מהקואליציה ובין אם מהאופוזיציה – יביא את זה לדיון, והוועדה תכריע.

כרמל שאמה-הכהן: זו דמוקרטיה במיטבה.

כרמל שאמה-הכהן: לא יושב-ראש שיסחט את הממשלה בכך שהוא בורח מדיון.

כרמל שאמה-הכהן: זה מה שאני לא רוצה.

עינת וילף: הדברים הם נכונים כך ולהיפך.

יואל חסון: דבר מסוכן מאוד אתה עושה.

עמיר פרץ: לא היו פעמים שהתלבטת, עניינית?

עמיר פרץ: אתה מגביל את החשיבה הפרלמנטרית שלנו?

עמיר פרץ: ממתי זה?

יואל חסון: זה יבוא לך כבומרנג, אדוני.

כרמל שאמה-הכהן: בסדר, אני מודה על ההערות.

קריאה: לכל דבר צריכים להסכים?

קריאות: - - -

נחמן שי: מה המשמעות של ה-60 יום?

נחמן שי: שוועדה לא דנה?

כרמל שאמה-הכהן: שאנחנו רוצים למנוע מצב.

כרמל שאמה-הכהן: אם למישהו יש הצעה אחרת, שיגיד לי אותה.

קריאות: - - -

כרמל שאמה-הכהן: רגע, חברים.

כרמל שאמה-הכהן: אם הוגשה בקשה על-ידי השר הממונה, והיושב-ראש – מי שזה לא יהיה, בין אם מהקואליציה ובין אם מהאופוזיציה – פשוט לא שם את זה על סדר-היום, תוקע את כל הרפורמה ברשות השידור, אני אומר לו: שים את זה, תן להכרעת הוועדה.

כרמל שאמה-הכהן: תכריע הוועדה לא לאשר, השר יצטרך לכבד את רצון הכנסת; תחליט הוועדה לאשר, הוא גם יכבד את רצון הכנסת.

כרמל שאמה-הכהן: מה הבעיה עם זה?

נחמן שי: זה סעיף צופה פני עתיד.

כרמל שאמה-הכהן: להיפך.

כרמל שאמה-הכהן: אנחנו צופים פני עתיד אחר, ידידי.

נחמן שי: אני מבין, אבל בנושא זה כנראה אתה צופה עתיד אחר.

נחמן שי: זה בסדר, אני מקבל את הרעיון שלך, זה רעיון יפה.

כרמל שאמה-הכהן: אוקיי.

כרמל שאמה-הכהן: אז יפה.

כרמל שאמה-הכהן: לפחות אחד אומר שהרעיון הוא יפה.

עינת וילף: כרמל, כיוון שזה סעיף ביניים, פשוט לאסור - - -

קריאות: - - -

דב חנין: אפשר לקבל רשות דיבור לא בקריאת ביניים?

כרמל שאמה-הכהן: כן.

דב חנין: תודה, אדוני היושב-ראש.

דב חנין: אני מאוד חושש מהרעיון שלך, אני חושב שהוא לא רעיון יפה.

דב חנין: אני מתווכח עם חברי נחמן שי, אני חושב שאנחנו מייצרים פה מנגנון של "טייס אוטומטי" שהכנסת לא יכולה לאפשר לעצמה ולא יכולה לאשר אותו, ברמה העקרונית.

דב חנין: לדבר הזה יש השלכות רוחב קשות ביותר על כל צורת ההתנהלות בכנסת.

דב חנין: אני מבין, אדוני היושב-ראש, את רצונך להגיע לפתרון, וברצון להגיע לפתרון אני שותף לך.

דב חנין: אני רק חושב שהמורכבות של העניין הזה והעובדה שהמהלך הזה של הפיצול מתבצע, מובילה אותך לפתרונות שהם פתרונות מסוכנים ביותר.

דב חנין: לכן, ההצעה שלי היא כזאת.

דב חנין: לגבי נכסי נדל"ן, הסעיף יאמר – ואני מבקש שאם ההצעה לא תתקבל בהצבעה, היא תירשם כהסתייגות – הסעיף יאמר שלא יימכרו נכסי נדל"ן קודם שתאושר הרפורמה בכללותה.

דב חנין: לא יימכרו נכסי נדל"ן.

כרמל שאמה-הכהן: אמרו לך שמשפטית זה לא ייתכן.

אתי בנדלר: למה אתה מתכוון שתאושר הרפורמה בכללותה?

דב חנין: חוק הרפורמה.

אתי בנדלר: תיקון מספר 25?

דב חנין: בדיוק.

דב חנין: עד שיאושר התיקון.

אתי בנדלר: אני רוצה לומר לך, אדוני, אני חושבת שזו הצעה לא טובה אבל היא פחות לא טובה מההצעה האחרת של "הטייס האוטומטי", זאת אומרת לקשור תחילת חוק אחד בתחילתו של חוק שני, אני חושבת שזו הצעה קשה, שאני לא אוהבת אותה – ואני יכולה לתת נימוקים ארוכים מדוע.

אתי בנדלר: אבל, כשאני שוקלת את שתי ההצעות אחת מול השנייה, אני מעדיפה את ההצעה הזאת על פני ההצעה השנייה של "הטייס האוטומטי".

כרמל שאמה-הכהן: יושב-ראש רשות השידור, אם אנחנו נשנה את הסעיף כך שיהיה ניתן למכור נכסים רק כשהרפורמה הכללית מאושרת בכנסת, אין לך בעיה עם זה.

דב חנין: נכסי נדל"ן.

אמיר גילת: בתנאי שזה לא יעכב את תהליך ההתנעה של הרפורמה.

אמיר גילת: אני חושש - - -

כרמל שאמה-הכהן: אתה יכול להתחיל להתניע את הרפורמה, אף אחד לא אוסר עליך להתחיל משא-ומתן, לפרסם דברים.

כרמל שאמה-הכהן: האישור הסופי מותנה באישור החוק.

כרמל שאמה-הכהן: הרי בלי רפורמה אין לך צורך למכור נכסים.

אמיר גילת: לא בטוח.

קריאות: - - -

עינת וילף: יש לי הצעה אחרת.

יואל חסון: טוב שבסוף הכול יוצא החוצה.

יואל חסון: זה חשוב.

אתי בנדלר: אני רוצה להשלים את דבריי, אדוני.

אתי בנדלר: לא היינו מודעים לכך שבחוק-יסוד: הכנסת יש סעיף 21א(א), עניינו בפיקוח הכנסת על חקיקת משנה, האומר כדלקמן: "תקנות שהתקין שר והקובעות ענישה פלילית בשל הפרתן, לא ייכנסו לתוקף אלא אם כן אושרו, לפני פרסומן, על ידי ועדה מוועדות הכנסת שהנושא נמצא בתחום אחריותה; לא החליטה הוועדה בדבר אישור התקנות או דחייתן בתוך 45 ימים מן היום שהתקנות נמסרו לה, יראו את התקנות כאילו אושרו.

אתי בנדלר: " לכאורה, בדיוק אותו רעיון כפי שאדוני מציע.

כרמל שאמה-הכהן: יש את זה בהרבה מקומות בחוק.

אתי בנדלר: המחוקק הבין מזמן שהרעיון הזה איננו ישים, ועל-ידי כך נכנסות לתוקף כל מיני הוראות שראוי שהכנסת כן תיתן עליהן את דעתה.

כרמל שאמה-הכהן: שתיתן.

כרמל שאמה-הכהן: אף אחד לא מונע ממנה לתת.

אתי בנדלר: ולכן, הסעיף הזה אכן לא תוקן אבל לעומת זאת, הוסף סעיף 2(ב) לחוק העונשין – שאיננו כאן

אתי בנדלר: בפניי- ושקובע מפורשות בצורך פוזיטיבי של ועדה מוועדות - - -

כרמל שאמה-הכהן: אין לנו צורך בדיון המשפטי הזה, אנחנו בוחנים עכשיו את ההצעה האחרת שלך.

כרמל שאמה-הכהן: דרך אגב, גם בחוק הווד"לים עשינו מנגנונים כאלה, כי אחרת אנשים תוקעים – דרך פרוצדורות – מהות שלמה, וזה לא דבר בריא, גם לא לדמוקרטיה.

כרמל שאמה-הכהן: יש שתי אפשרויות כרגע.

כרמל שאמה-הכהן: אפשרות אחת, ללכת על המנגנון שהתקנות יצטרכו להיות מובאות לאישור הוועדה המשותפת, עם ההתניה שהצעתי.

כרמל שאמה-הכהן: יש אפשרות שנייה שהציעה היועצת המשפטית של הוועדה, שאישור מכירת הנכסים, יהיה לו תנאי סף שהרפורמה הכללית אושרה.

לאה ורון: שזו הצעתו של חבר הכנסת חנין.

אמיר גילת: זה לשיקול הכנסת, אבל אני אומר שוב.

אמיר גילת: יש נכסים – נתתי דוגמה למחסן ברחוב ירמיהו שאין בו שום צורך כרגע לאף אחד, אין בו שום דבר – הוא סתם שוכב, ואין מניעה למכור אותו גם בלי קשר לרפורמה.

נחמן שי: אז תמכור אותו.

אמיר גילת: בסדר, אתם לא נותנים.

קריאה: לא, מכרו אותו כבר.

כרמל שאמה-הכהן: האם אפשר, זכויות נניח במקרקעין מעל שווי מסוים?

כרמל שאמה-הכהן: מה השווי של המחסן – מאות אלפי שקלים?

אמיר גילת: הרבה יותר.

כרמל שאמה-הכהן: אז אתה קורא לו מחסן, אבל אם הוא שווה הרבה כסף, אני לא רוצה להבריח את הנכס הזה.

כרמל שאמה-הכהן: כמה הוא שווה?

אמיר גילת: שווה עשרות מיליונים.

כרמל שאמה-הכהן: עשרות מיליונים?

כרמל שאמה-הכהן: אז אתה גם לא מוכר את המחסן הזה, אדוני היושב-ראש.

איתן כבל: אל תייצר החרגות.

קריאה: בדיוק ככה.

קריאה: אם זה לא ייעודי לרפורמה, זה לא.

כרמל שאמה-הכהן: אני חשבתי שמדובר בנכס זניח מבחינה כלכלית.

קריאה: ממש לא.

קריאה: 50–60 מיליון שקלים.

כרמל שאמה-הכהן: אנחנו רוצים לגמור את הרפורמה בחודש הבא, אז מה זה - - -

קריאה: המחסן נמכר.

כרמל שאמה-הכהן: אנחנו נלך על הצעתה של היועצת המשפטית.

איתן כבל: זה גם ילחץ את הממשלה לגבי הרפורמה.

כרמל שאמה-הכהן: ההצעה של חבר הכנסת דב חנין ושלי, לקשור את אישור מכירת הנכסים באישור הרפורמה הכללית.

כרמל שאמה-הכהן: יש שם לחוק, והשם לא ישונה, הוועדה תדאג לכך.

כרמל שאמה-הכהן: לפי שם החוק, נכון?

אתי בנדלר: לא.

אתי בנדלר: המספר שונה.

אתי בנדלר: זה תמיד הצעת חוק רשות השידור (תיקון מס'...).

אתי בנדלר: אם מקבלים – המספר שונה.

עמיר פרץ: שמת לב לאזהרה שלי?

עמיר פרץ: אמרתי לך שיש דברים שמסתתרים.

עמיר פרץ: ראית איך מחסן שווה עשרות מיליונים?

כרמל שאמה-הכהן: לא ניתן.

כרמל שאמה-הכהן: ראית ששאלתי את השאלה ישר.

נחמן שי: אז מה אתה אומר?

נחמן שי: אין מכירת נכסים - - -

כרמל שאמה-הכהן: כל עוד הרפורמה לא מאושרת בחוק.

יואל חסון: כל הנכסים.

יואל חסון: לא רק חיוניים.

אתי בנדלר: לא, לא.

אתי בנדלר: הסעיף - - -

כרמל שאמה-הכהן: זכויות במקרקעין.

כרמל שאמה-הכהן: אל תהפוך אותי מנהל של הקרקעות שלהם.

יואל חסון: לא.

יואל חסון: מקרקעין.

כרמל שאמה-הכהן: מי בעד ההצעה הזאת?

דב חנין: אין לי זכות הצבעה.

לאה ורון: חבר הכנסת איתן כבל, אין לך זכות הצבעה.

לאה ורון: גם לך אין זכות הצבעה כי זו ועדה משותפת.

לאה ורון: בעד – פה אחד

לאה ורון: ההצעה עברה פה אחד.

קריאה: אפשר להבהיר בדיוק?

כרמל שאמה-הכהן: זכויות במקרקעין יימכרו רק לאחר שהרפורמה הכללית תיכנס לפעולה.

נחמן שי: זה בסדר.

ישראל אייכלר: אדוני היושב-ראש, לאחר ההצבעה אני רוצה להעיר הערה חשובה מאוד.

לאה ורון: חבר הכנסת חמד עמאר מצביע במקום חבר הכנסת אלכס מילר; חבר הכנסת זאב אלקין הצביע במקום חבר הכנסת דני דנון, אבל מדובר בהצבעה פה אחד, לכן זה בסדר.

כרמל שאמה-הכהן: סיימנו את סעיף 4 לסדר-היום.

כרמל שאמה-הכהן: סעיף 6 על סדר-היום – בקשתך לדיון מחדש, אני מבין, נמשכת.

כרמל שאמה-הכהן: נכון?

כרמל שאמה-הכהן: זה יהיה הסתייגות למליאה.

לאה ורון: כן, אדוני.

לאה ורון: אתמול הועברה גם פנייתו של חבר הכנסת רוברט אילטוב, כפוף לפנייתם של חברי הכנסת אייכלר ונסים, וכולם הסירו את הבקשות לדיון מחדש.

לאה ורון: לכן, את סעיף 6 אפשר למחוק מסדר-היום.

לאה ורון: שם היתה בקשה לגבי החוק הישן, וזו בקשה לגבי החוק החדש.

ישראל אייכלר: היושב-ראש, יש לי הערה מאוד חשובה לכולם – ולא כיהודי חרדי אלא כירושלמי.

עמיר פרץ: עוד פעם הכנסת את החרדים?

ישראל אייכלר: על-פי החוק, שידורי ישראל צריכים להיות מירושלים.

ישראל אייכלר: יותר ויותר שידורים יוצאים מירושלים.

ישראל אייכלר: יש טענה של העובדים – ואני מזדהה עם זה – יש להם חשש שבמסגרת מכירת הנכסים והדברים האלה, יהיה יותר זול לרשות השידור ללכת לחפש באיזשהו מקום.

כרמל שאמה-הכהן: יש את זה ברפורמה הכללית.

ישראל אייכלר: שזה צריך להיות מירושלים?

כרמל שאמה-הכהן: כן.

קריאה: ועדת המכרזים לא.

נחמן שי: בינתיים זה ההיפך.

נחמן שי: יותר יקר בתל-אביב מאשר בירושלים.

ישראל אייכלר: לא, אני לא מדבר על תל-אביב.

ישראל אייכלר: ייקחו איזה הר באיזה מקום.

כרמל שאמה-הכהן: זה קיים.

כרמל שאמה-הכהן: חברים, סעיף 2 על סדר-היום: הצעת חברי הכנסת ציון פיניאן וזאב אלקין לסעיף 44ג(ו) לחוק העיקרי – זו ההצעה שעוסקת בהארכת המועד המאפשר לשר הממונה להפחית את מחויבויות התוכן של רשות השידור.

כרמל שאמה-הכהן: הדיון בסעיף הזה תם, אנחנו לפני הצבעה.

כרמל שאמה-הכהן: לי יש הצעה אחרת מהנוסח הממשלתי.

כרמל שאמה-הכהן: השר, היום, יש לו סמכות בעצם להפחית במאת האחוזים את המחויבות בכל שנה.

כרמל שאמה-הכהן: אנחנו נאריך בשנה את הסמכות הזו, ובלבד שרבע מכל מחויבות שהוא מוחק, היא תידחה לשנה הבאה.

כרמל שאמה-הכהן: נכון, אדוני יושב-ראש רשות השידור?

נחמן שי: תסביר.

קריאה: מה זה אומר?

כרמל שאמה-הכהן: נניח כעת יש 100 מיליון שלא הופקו השנה.

נחמן שי: 180.

נחמן שי: 150.

כרמל שאמה-הכהן: היום הצעת הממשלה והמצב הקיים בשנה הקודמת – שהשר יכול היה למחוק את הכול.

עינת וילף: זה ילך ויצטבר ויתנפח.

נחמן שי: בשנה הבאה הוא יוכל למחוק שלושה-רבעים.

כרמל שאמה-הכהן: אני ביקשתי שהוא יוכל למחוק בעצם עד שלושה-רבעים בפועל, ורבע יועבר לשנה שלאחר מכן, כך שמחיקות ומחיקות תמיד ייצרו הצטברות.

לאה ורון: בתום ארבע שנים - - -

נחמן שי: לא.

נחמן שי: חשבתי שאתה אומר שבכל שנה זה יגדל ברבע.

אתי בנדלר: לא יוכל למחוק בכל מקרה יותר מאשר 75% - - -

כרמל שאמה-הכהן: הוא יוכל למחוק עד 75%, ועד 25% לדחות לשנה שלאחר מכן.

אתי בנדלר: מתוך ה-75%?

קריאות: לא.

כרמל שאמה-הכהן: מה שלא נוצל.

נחמן שי: ובשנה הבאה יהיה 125%?

כרמל שאמה-הכהן: כן.

כרמל שאמה-הכהן: יש את ה-25% פלוס - - -

נחמן שי: אז בשנה הבאה הוא ימכור 125%.

ליאורה קמינצקי: כמה שנים זה להגיע לאפס?

נחמן שי: לא, אי-אפשר.

נחמן שי: זה יגדל, זה לא יקטן.

נחמן שי: אני מקבל את הגישה החדשנית שלך, אני אומר שאנחנו נקבע מסלול מתון אבל סביר - -

יואל חסון: נגיד חצי.

נחמן שי: - - בגידול בהפקות המקומיות הקנויות של רשות השידור, ובוא נחשוב - - -

יואל חסון: תציע – עד חצי.

אתי בנדלר: אני רוצה להבין, אדוני היושב-ראש.

אתי בנדלר: מה שהוצע בסעיף הוא בסך הכול – אתם ממשיכים הלאה – להאריך את סמכות השר לשנת 2011 בלבד.

אתי בנדלר: לא מדובר על 2012 ולא 2013.

כרמל שאמה-הכהן: אנחנו מאריכים את זה גם ל-2011, זה כן ברור, אבל מוסיפים תנאי ל-2011.

אתי בנדלר: רק על 2011.

כרמל שאמה-הכהן: כן, רק על 2011.

כרמל שאמה-הכהן: היה והשר ירצה למחוק – ההצעה שלו שהוא יכול למחוק את כל המחויבות.

כרמל שאמה-הכהן: אנחנו רוצים להגביל את הסמכות שלו לשלושת-רבעי מחיקה, ועוד רבע לתת לו סמכות לדחות.

אסף אמיר: זה הכול.

אסף אמיר: שלושת-רבעי ועוד רבע, מה נשאר?

נחמן שי: לא, 180 ועוד - - -

קריאות: - - -

קריאה: אתה מדבר על שנה שכבר נגמרה.

קריאה: אין לו כבר יכולת להפיק השנה ב-2011.

יואל חסון: היועצת המשפטית, יש לי נוסח הסתייגות.

קריאות: - - -

איתן כבל: סליחה, שלא תיפול לנו שגגה.

איתן כבל: הרי מה העניין?

איתן כבל: אתה מוסיף על מה שיש להם בשנה הבאה גם כן.

איתן כבל: הם לא מצליחים לעמוד במה שיש להם היום.

כרמל שאמה-הכהן: חברים, משכתי את הצעתי.

כרמל שאמה-הכהן: בואו נצביע.

ניר טויב: מה זאת אומרת להצביע?

ניר טויב: אנחנו רשומים פה, אנחנו גם רוצים לדבר.

כרמל שאמה-הכהן: אדוני.

כרמל שאמה-הכהן: אל"ף, הדיון הסתיים.

כרמל שאמה-הכהן: אם אתה תבקש יפה ולא תתפרץ ולא תחשוב שאתה בעל-הבית אני אתן לך לפנים משורת הדין, כי הדיון התקיים ביום חמישי ודנו – כולל הנציגים שלכם דיברו – אבל אם חשוב לכם לדבר - - -

קריאה: הוגש בג"ץ בינתיים.

כרמל שאמה-הכהן: בג"ץ זה השכן שלנו, אנחנו לא מתערבים בעניינים שלו והוא לא מתערב בשלנו.

אסף אמיר: על מה היתה ההצעה ולמה משכת אותה?

כרמל שאמה-הכהן: מאחר שפה חברי הכנסת חושבים שהיא הצעה רעה, אני מושך אותה.

כרמל שאמה-הכהן: שהם יציעו הצעות, אבל אם אתם רוצים שנציג אחד מטעמכם – למרות שאף אחד אחר לא ידבר – אני אתן למישהו מכם לדבר.

כרמל שאמה-הכהן: בבקשה, אדוני.

ניר טויב: ניר טויב, פורום היוצרים הדוקומנטריים.

ניר טויב: אני מדבר פה בשם כל איגודי היוצרים, והיוצרים בכלל במדינת ישראל.

ניר טויב: אני רוצה בכלל להגיד לכם שהפתרון – אתם מדברים רפורמה, רפורמה - אני כבר שומע את הרפורמה לפחות בשמונה דיונים בוועדת הכלכלה, ב-2006 ישבנו עם איתן כבל והכנסנו את סעיף 44ג, זו היתה בזמנו בכלל הצעה של האוצר, של חיים פרננדס.

ניר טויב: נוצר פה מצב לא נורמלי שהערוצים המסחריים הם תחת רגולציה ואילו רשות השידור, אין לה שום רגולציה, אין לה מנשה סמירה כזה של רשות שנייה שאף אחד לא מפקח עליה אם היא הפיקה בפועל או לא הפיקה.

ניר טויב: אני מציע לכם לחשוב מחוץ לקופסה.

ניר טויב: תחשבו אולי שהרפורמה לא קורית, היא גם לא תקרה, זה מין איזה חלום אוטופי.

ניר טויב: יש פה את הוועדים, יש פה עובדים, יש פה המון נפגעים, יש פה המון אינטרסים, היא לא קורמת עור וגידים.

ניר טויב: אם תקיימו את החוק ותוציאו את ה-300 מיליון שקלים האלה להפקות מקור – מה זה הפקות המקור האלה?

ניר טויב: זה אותן הפקות איכותיות – מדובר פה בתרבות, בחינוך, בדברים ערכיים.

ניר טויב: את, היועצת המשפטית, אמרת שאת לא רוצה לדבר על דברים ערכיים, רק על החוק.

אתי בנדלר: לא אמרתי באופן כללי.

אתי בנדלר: אמרתי שבישיבה שם - -

ניר טויב: כן, בוועדת הכנסת.

אתי בנדלר: - - בוועדת הכנסת אני מתייחסת להיבטים המשפטיים של נושא חדש או לא נושא חדש, זה הכול.

אתי בנדלר: אני משתדלת לדבר הרבה מאוד בנושאים ערכיים.

ניר טויב: אוקיי.

ניר טויב: כרמל, אתה אמרת שלא מעניין אותך מה קורה פה בגבעה ליד בית-המשפט העליון.

כרמל שאמה-הכהן: לא, אמרתי שזו אפיזודה אחרת.

כרמל שאמה-הכהן: הגשתם בג"ץ - - -

יואל חסון: עזוב, אל תצטט חברי כנסת, תאמין לי, ולא יועצים משפטיים.

ניר טויב: מישאל חשין אמר - כשאין תקציב זה לא סיבה לא לעמוד בחוק.

כרמל שאמה-הכהן: בעתירה שלכם?

ניר טויב: אנחנו מתבססים על העתירה הזאת - מישאל חשין כבר פרש - בעתירה שהיתה, מכבי שירותי בריאות נגד שר האוצר.

ניר טויב: לא יעלה על הדעת אז שלא היה משולם כסף לנכים כי משרד האוצר אמר שאין כסף לתקציב הבריאות.

ניר טויב: יש כבר תקדים כזה בבג"ץ.

ניר טויב: אני אומר, תחשבו למשל על בית-חולים.

ניר טויב: יש בניין, משקיעים מיליארד שקלים, למשל הדסה, ואתם באים לקבל שירות מבית-החולים הזה בתור אזרח מדינת ישראל, אבל בבית-חולים הזה אין כסף לתרופות, אין כסף למשכורות של הרופאים, אבל אתם באים לקבל טיפול.

ניר טויב: מישהו היה רוצה ללכת לבית-חולים כזה?

ניר טויב: ה-300 מיליון שקלים האלה – אם הם יוצאו להפקות מקור, הם יעשו את הרפורמה האמיתית ברשות השידור.

ניר טויב: הם יהפכו אותה לרלוונטית, לבועטת, לתוססת.

ניר טויב: יכול להיות שזה קצת מפחיד פה את ראש הממשלה ביושבו כשר הממונה, שהוא לא רוצה רשות שידור עצמאית, תוססת, בועטת, ועדיף להשאיר אותה כל הזמן מחוברת למסכת חמצן.

ניר טויב: שיגיעו לכאן הוועדים, יגיע היושב-ראש, יגיע המנכ"ל, וכולם יתחננו על נפשם – כן מכירת נכסים, לא מכירת נכסים.

ניר טויב: הרפורמה מדברת על פיטורי עובדים אבל תקציב רשות השידור – אנחנו ביקשנו לראות אותו.

ניר טויב: גם היושב-ראש הקודם, משה גביש, אמר שהוא מנהל את רשות השידור, הוא לא יודע מה התקציב שלה.

ניר טויב: מבקר המדינה בדוח האחרון לא קיבל את תקציב 2009–2010.

ניר טויב: אף אחד לא יודע מה קורה בתקציב הזה.

ניר טויב: 85 מיליון שקלים הולכים רק על גביית האגרה – 85 מיליון שקלים.

ניר טויב: אתם יודעים בטורקיה איך גובים את האגרה?

ניר טויב: ב-TRT, בערוץ הציבורי שם, דרך חשבון החשמל של האזרחים - אפס עלויות על גביית האגרה.

ניר טויב: 15 מיליון שקלים הולכים על הלוואה לשערי-צדק; 20 מיליון שקלים הולכים על זכויות הספורט של ליגת העל, כבול לשלוש שנים – 15 מיליון שקלים על הזכויות, 5 מיליון שקלים הפקה; 60 מיליון שקלים על ערוץ-33.

ניר טויב: ערוץ-33 הוא בכלל ערוץ ניסיוני, הוא לא קבוע בחוק, הוא מדמם את ערוץ-1 למוות.

ניר טויב: מדברים בשנת 2012 על ערוץ לוויני חדש.

ניר טויב: המיזם הזה בתקופה של בר-אל, ב-2003, עלה 240 מיליון שקלים.

ניר טויב: מה זה, הפכנו להיות "קול הרעם מקהיר"?

ניר טויב: מה, אנחנו צריכים רדיו "קול קהיר"?

ניר טויב: תעמולה, פרופגנדה זולה.

ניר טויב: זה רלוונטי?

ניר טויב: זה פשוט הקזה של תקציב רשות השידור.

ניר טויב: מה שאנחנו מבקשים – תשאירו את הסמכות הזאת לרשות השידור להחליט מה היא רוצה לעשות ב-300 מיליון שקלים, אבל ההפקות האלה צריכות לצאת החוצה.

ניר טויב: מה שקורה בפועל, רשות השידור מגיעה כל שנה לשר הממונה והופכת אותו לחותמת גומי, וגם אתכם לחותמת גומי, אין פה בכלל שום שיקול דעת.

ניר טויב: אם היא הוציאה 1.7 מתקציבה על הפקות, זה הופך להיות בפועל הסכום שהיא מוציאה.

ניר טויב: זה לא ייתכן.

ניר טויב: התקופה הזאת נגמרה.

ניר טויב: ה"גרייס" הזה מה-1 בינואר 2007 נגמר ב-31 בדצמבר 2010.

ניר טויב: לא ייתכן שאתם תעשו את ה"ראלי" המטורף הזה של השבוע האחרון בחקיקה פשוט מטורפת, ואנחנו נרוץ נגדכם בבג"ץ.

ניר טויב: יש לכם הזדמנות פה להפיל את ההצעה הזאת מסדר-היום ולדון עליה בצורה מכובדת, כמו שצריך, כמו שהכנסת צריכה לעשות.

כרמל שאמה-הכהן: מה זה ייתן אם ההצעה תיפול, תסביר לי.

כרמל שאמה-הכהן: מה זה עוזר לך, חוץ מזה שרשות השידור תהיה עבריינית, עוברת על החוק?

קריאה: היא כבר עבריינית.

ניר טויב: מה זאת אומרת עבריינית?

ניר טויב: אולי תחשוב שזו התרופה שתציל אותה?

כרמל שאמה-הכהן: היא יכולה להפיק בארבעה ימים האלה ב-300 מיליון - - -

ניר טויב: בואו תנסו פעם אחת - - -

קריאה: ב-2012 היא יכולה, מה שלא יקרה.

כרמל שאמה-הכהן: אז מה שאני מציע לכם, שב-2012 אף אחד לא יירדם – לא הכנסת ולא אתם – ואם אתם רואים שבתוך הרבעון הראשון כבר אין התחלה, התנעה של הפקות מקור, אז תלכו ותגישו עתירה.

ניר טויב: אבל ראינו את זה.

ניר טויב: זה היה הסיפור - - -

קריאות: - - -

כרמל שאמה-הכהן: לא הגשתם עתירה בתחילת השנה.

קריאה: אמיר, אנחנו ניהלנו אתך דיאלוג.

אסף אמיר: אבל הוא כבר אמר בישיבה הקודמת שה-60 מיליון שהוא התכוון – שזה מעט אבל 60 מיליון שהוא התכוון – בעצם העובדה שהשר הממונה הוריד את האגרה, אז גם זה לא יקרה.

כרמל שאמה-הכהן: אני זוכר מה הוא אמר, אבל יש לך חוק.

כרמל שאמה-הכהן: אסף, יש לך חוק שמחייב אותו ל-2012 לבצע הפקות מקור בסכום מסוים.

קריאה: זה אותו חוק מ-2011.

כרמל שאמה-הכהן: 2011, כשזמן עובר – מה לעשות, עוד אין לי מנהרת זמן.

כרמל שאמה-הכהן: זה ועדת כלכלה, זה לא מנהרת זמן.

כרמל שאמה-הכהן: לא יכול.

כרמל שאמה-הכהן: אם הייתי חוזר, הייתי חוזר ועושה לו נו-נו-נו.

כרמל שאמה-הכהן: 2012, תתחילו לשבת.

כרמל שאמה-הכהן: תתחילו איתו שיחה.

כרמל שאמה-הכהן: אתם רואים שזה לא מסתדר – אתם לא מרוצים ממה שהוא מספק – אתם הולכים לבית-המשפט אז, לא בסוף השנה, ואומרים: מישהו ברשות השידור לא מבצע את החוק, תוציאו לו צו.

כרמל שאמה-הכהן: אין משהו אחר, מה אתה רוצה שנעשה?

עינת וילף: יש משהו אחר, יש לי רעיון.

אסף אמיר: תפעילו שיקול דעת, תגידו: אוקיי, אתה יודע מה, 40%, 30% ממה שהתכוונת.

אסף אמיר: שיקול דעת.

אסף אמיר: האזרחים משלמים ולא מקבלים שום דבר.

כרמל שאמה-הכהן: אסף, אבל יש לו מחויבות בכל מקרה ל-2012, נכון?

כרמל שאמה-הכהן: שהיא גדולה.

אסף אמיר: לא, היא לא גדולה.

קריאות: - - -

עידן אור: אבל החוק לא מקוים.

עידן אור: הוא יגיע לדצמבר 2012 וילך לשר, והוא יתן לו חותמת.

כרמל שאמה-הכהן: חברים, לנו אין יותר מאשר לחוקק חוק.

כרמל שאמה-הכהן: היום יש לכם כבר חוק.

עידן אור: אבל חוקקתם ומפרים אותו, אז מה זה משנה החוק הזה?

כרמל שאמה-הכהן: אין לי מה לעשות עם הפרת חוק.

כרמל שאמה-הכהן: הפרת חוק זה בית-משפט.

עידן אור: הלכנו לבית-משפט.

עידן אור: אז אולי תשעו את ההחלטה, שבית-משפט ידון בזה.

איתן כבל: אדוני היושב-ראש, סליחה.

איתן כבל: אני רוצה לנסות, אני מבקש גם את הקשב של היועצת המשפטית.

איתן כבל: הרי מה קורה כאן?

איתן כבל: אנחנו עושים את עבודתנו.

איתן כבל: בצדק אתה אומר להם – אני פה יודע לחוקק את החוק, כל דבר שהוא מעבר להפרה של החוק, יש את המקום האחר והוא לא כאן.

לאה ורון: הפרדת הרשויות.

איתן כבל: יחד עם זאת אני אומר, הרי מה יקרה?

איתן כבל: הרי כל מי מאתנו שמצביע כאן, ברור שגם בשנה הבאה הם לא יכולים לעמוד במחויבות.

נחמן שי: ניפגש בשמיניות.

איתן כבל: למה ככה?

איתן כבל: זה אפילו לא לטמון את ראשנו בחול, זה פשוט טמטום מצידנו להתייחס לזה.

איתן כבל: אבל מה?

איתן כבל: אולי נבחן את האפשרות לייצר רף יותר גבוה, שמי שירצה לבוא לוותר בפעם הבאה, יצטרך לקבל רוב מיוחד או תהליך – חייבים לייצר מסננת שיודעת לשים מדרגות יותר קשות.

איתן כבל: ברגע שהחלטנו כאן – כל החלטה, לא משנה – אתה יודע מה הדבר הנורא?

איתן כבל: שאתה באמת מתאמץ, אנחנו כאן מתאמצים – לא אופוזיציה, לא קואליציה – באמת לגופו של עניין כדי לעזור לרשות השידור, וכשאנחנו מקבלים את ההחלטות אנחנו כבר יודעים מראש שאף אחד לא יכול – לא שלא מתכוון; לא רוצה להיות מנוול, אני אגיד: אף אחד לא יוכל לעמוד בהן גם אם הוא ירצה לעמוד בהן.

איתן כבל: כתוב – בפני עיוור לא תיתן מכשול.

איתן כבל: אנחנו מייצרים מצב שאלה שיבואו אחרינו – ונביא בשנה הבאה, אם לא יקדמו אותו לתפקיד יותר בכיר – את היושב-ראש - - -

יואל חסון: יש יותר בכיר מזה?

איתן כבל: על עמידתו האיתנה.

איתן כבל: ובסופו של עניין יבוא לכאן, ואנחנו נצלוב אותו והוא יגיד - - -

כרמל שאמה-הכהן: חבר הכנסת כבל.

איתן כבל: זאת הצעתי.

איתן כבל: אל תצביע על זה כאן.

עינת וילף: אני רוצה להמשיך את ההצעה של חבר הכנסת כבל ובעצם לפרוס את הסכום הזה ל-12 חודשים ולשים את המכשול הזה כל חודש, כדי לא להגיע למצב שאנחנו מגיעים לסוף שנה.

עינת וילף: כל חודש יצטרך להיות דיווח.

כרמל שאמה-הכהן: רבעונית.

עינת וילף: יצטרך להיות דיווח על כך שהכסף יוצא, ואז אתה קצת מעלה את הסף ואתה יכול גם לשים את ההזדמנות לבדוק שיש הוצאה, הרבה לפני שמגיעים לסוף השנה, שאז כבר מאוחר מדי.

כרמל שאמה-הכהן: יושב-ראש רשות השידור.

אמיר גילת: קודם כול, כמו שאמרתי בדיון הקודם, אין שום יריבות בינינו לבין איגוד היוצרים.

אמיר גילת: להיפך.

אמיר גילת: אנחנו רואים הכול עין בעין בקטע של המחויבות שלנו לתוכן.

יואל חסון: עין בעין, כשאתה מוציא לו את העין.

יואל חסון: זה עין בעין.

אמיר גילת: ועמדתי מוכרת – רשות השידור קיימת בשביל לשדר, ואנחנו עושים כל מאמץ - - -

יואל חסון: באיזה כסף תשדר יצירות?

אמיר גילת: מאז שחוקק החוק לא עמדו בו, ולו גם פעם אחת, אבל אני יכול להצביע על הנתונים הבאים: שב-2010 הושקעו 1.8% שהם תשעה מיליון; ב-2010 הושקעו 12 מיליון, והוועד המנהל הנוכחי, מאז שנכנס לתפקידו לפני חצי שנה בחודש מאי, כבר השקיע 25 מיליון, אז שימו לב רק לסכומים ואנחנו התחייבנו שנשקיע סכומים גדולים יותר ב-2012.

עידן אור: מרגישים את הפרוספריטי באמת.

עידן אור: פשוט מדהים.

יוליה שמאלוב-ברקוביץ: זה לא צריך להיות 120 מיליון?

קריאות: - - -

קריאה: זה לא יגיע לשם, אין רפורמה בכלל.

אורי רוזנווקס: כמה אתם משקיעים בערוץ הלוויני שהוא לא בחוק?

יוליה שמאלוב-ברקוביץ: אולי נוותר על התמלוגים של ערוץ-10 ו-2, ונעביר - - -

קריאה: ב-25 מיליון האלה כלול גם האירוויזיון, לידיעתכם.

יואל חסון: האירוויזיון בתוך זה?

קריאה: גם הקדם-אירוויזיון, לא רק האירוויזיון.

יואל חסון: יצירת מופת ממש.

יואל חסון: אבל תענה על זה, למה האירוויזיון נמצא בתוך התקציב?

יואל חסון: מה קשור?

קריאה: זה לא נכון.

אמיר גילת: הקדם-אירוויזיון.

יואל חסון: מה זה קשור, איזה הפקה מקורית?

אמיר גילת: אתה שואל.

אמיר גילת: אתה רוצה תשובה?

יואל חסון: כשאני שואל אני רוצה תשובה בדרך כלל.

אמיר גילת: אני עונה לך.

אמיר גילת: הקדם-אירווי

אמיר גילת: זיון הוא הפקה מקורית ישראלית לכל דבר ועניין.

עידן אור: כן, תרומה משמעותית לתרבות הישראלית גם.

כרמל שאמה-הכהן: חברים, בלי ויכוחים על תוכן.

נחמן שי: זה לא ועדת תכנים פה.

כרמל שאמה-הכהן: בדיוק.

כרמל שאמה-הכהן: זה לא ועדת תכנים.

נחמן שי: זה לא ועדת תכנים.

נחמן שי: אל תתחילו.

נחמן שי: אחר כך יגדירו גם מי ישיר באירוויזיון, אני מכיר את זה.

נחמן שי: הכנסת גם ידעה לעשות את זה בעבר, קבעה מי ישיר.

יואל חסון: באירוויזיון הבא אין נשים.

יואל חסון: ..

כרמל שאמה-הכהן: חבר הכנסת יואל חסון, למה אתה עושה את זה?

כרמל שאמה-הכהן: נא לסכם, אדוני היושב-ראש.

ישראל אייכלר: למה הוא עושה את זה?

ישראל אייכלר: כי זה הטרנד בתקשורת היום לדבר על זה.

אמיר גילת: רק למען הפרוטוקול, אני לא מבין מאיפה ה-300 מיליון, אין סכום כזה.

אמיר גילת: הסכום הוא 176 מיליון.

קריאה: אני מדבר.

קריאה: אתם עושים.

כרמל שאמה-הכהן: רגע, חברים.

ישראל אייכלר: אל תדבר על זה ואל תתחיל מלחמה.

ישראל אייכלר: מספיק המצב מתוח.

אמיר גילת: הדיבורים על ערוץ לוויני, אני לא יודע מאיפה הם באים.

אמיר גילת: אין שום הקצאה לערוץ לוויני, כפי שתואר פה, וגם תקציב – יש סוף-סוף תקציב מאושר לרשות השידור לשנת 2011, לראשונה מזה שבע שנים, כך שאנחנו כן בדרך הנכונה.

כרמל שאמה-הכהן: תודה.

קריאה: ל-2011.

כרמל שאמה-הכהן: חברים, אל תתווכחו איתו.

כרמל שאמה-הכהן: בבקשה, דקה וחצי, התחייבת.

עמית ליאור: אני רוצה להגיד לכם מה אתם מחזיקים פה, מה קורה בשוק – כדי שתבינו למה אנחנו בכל זאת עושים את הקישור בין רשות השידור לבין ערוץ-10.

עמית ליאור: השפה העברית והיצירה הישראלית נמצאות כרגע תחת מתקפה.

עמית ליאור: 4,000 איש - רק ברמה הזאת – 4,000 איש שחיים, עובדים, שהפכו להיות תעשייה מצטיינת שכל העולם מכבד אותה, הולכת להתרסק עכשיו.

עמית ליאור: למה?

עמית ליאור: בין אם אתם יודעים או רוצים או מתכוונים או לא – סגירה של ערוץ-10, כמה מאות מיליונים יוצאים מהשוק?

עמית ליאור: הרבה מאוד.

עמית ליאור: עכשיו במקביל, קרה נס.

עמית ליאור: תפסנו אתכם בסוף 2011 על הפרה.

עמית ליאור: מה אנחנו מבקשים, על מה אנחנו מבקשים את הכסף הזה?

עמית ליאור: שתעמדו במה?

כרמל שאמה-הכהן: לא תפסת אותנו.

כרמל שאמה-הכהן: אנחנו לא רשות השידור.

עמית ליאור: כדי שהסטודנטים שלי, חובשי הכיפות, יוכלו לעשות סדרות על הפינוי או הגירוש או מה שהם רוצים.

עמית ליאור: כרגע יש מתקפה על השפה העברית.

עמית ליאור: בשנה הבאה, 200 מיליון שקלים, 176, אמיר – כמה שאתה רוצה – שאמורים להגיע על המסך ולטובת הציבור – בעברית, בישראלית, באמהרית, ברוסית – לא יגיעו.

עמית ליאור: למה?

עמית ליאור: כי משחקי רפורמה.

עמית ליאור: כן עשיתם את הרפורמה, כן מכרתם נכסים, לא מכרתם נכסים, את מי זה מעניין?

עמית ליאור: תחליפו את המס הזה, תבטלו את כל האגרה הזאת.

עמית ליאור: תיקחו מס ממיליון איש – בין 50 ל-150 שקל- ותחזירו את מה שאתם חייבים לציבור בישראל.

עמית ליאור: תרבות.

עמית ליאור: ולא שחמש שנים החסרתם מיליארד וחצי שקלים מהציבור.

עמית ליאור: תפסיקו לחפש אגרה, תפסיקו לחפש את זה, תחזירו לציבור את מה שמגיע לו.

עמית ליאור: השפה העברית, היצירה המקורית, גם בערוץ-10, גם בערוץ-1, ובטח אם אתם הולכים לסגור אותם, תנצלו את העובדה שעשיתם עכשיו – שבוע, שישה ימים לפני שהשר, שהיה אמור לאשר את זה, לא אישר את זה – תמצאו את ה-200 מיליון שקלים האלה.

עמית ליאור: חבר'ה, אנחנו יושבים פה, אנחנו יודעים שאתם רוצים למצוא הרבה יותר מ-200 מיליון שקלים, תמצאו אותם.

עמית ליאור: כל מה שאתם צריכים לעשות זה לעמוד בחוק, וכרגע לא לבצע מחטפים - -

כרמל שאמה-הכהן: תודה.

עמית ליאור: - - קואליציוניים, כדי להפוך את הכול לפוליטיקה.

עמית ליאור: התרבות היחידה שקיימת פה זה תרבות פוליטית.

עמית ליאור: לא אכפת לכם כלום מהתרבות הישראלית, מהתרבות בעברית.

יואל חסון: אל תכליל.

עמית ליאור: ואתם תצביעו כמו תוכים בתור תרבות פוליטית.

יואל חסון: אל תכליל בבקשה.

כרמל שאמה-הכהן: תודה רבה, אדוני.

כרמל שאמה-הכהן: יוסי ורשבסקי, מנכ"ל ערוץ-10, בבקשה.

יוסי ורשבסקי: אדוני היושב-ראש, אני נבוך – נבוך וכמעט מגמגם – מגודל האבסורד שאנחנו רואים פה.

יוסי ורשבסקי: קשה לי אפילו להסביר את זה.

יוסי ורשבסקי: מצד אחד, יושבים פה חברי הכנסת בישיבות שנוגעות לערוץ-10 - ובקול שלם ובכוונה רבה חובות צריך להחזיר.

יוסי ורשבסקי: אני רוצה להזכיר לכם שישבנו פה לפני שנתיים וחצי, כשלערוץ-10 היו חובות תוכן של מאה ומשהו מיליון שקלים, כשאמרתם שחוב לתוכן זה כמו חוב לכסף, אותו דבר.

כרמל שאמה-הכהן: אני לא אמרתי את זה אף פעם.

יואל חסון: מישהו אמר את זה, הוא מצטט מישהו.

יוסי ורשבסקי: אפשר לבדוק בפרוטוקול, אדוני.

כרמל שאמה-הכהן: אוקיי.

כרמל שאמה-הכהן: אני אומר לך שאני לא אמרתי את זה אף פעם.

יוסי ורשבסקי: מאה אחוז.

יוסי ורשבסקי: גם ראש הממשלה לא אמר את זה, אבל אמרו את זה.

יואל חסון: אבל ראש הממשלה מנהל את הכול פה.

אורי רוזנווקס: זה היועצת המשפטית אמרה.

יוסי ורשבסקי: אנחנו החזרנו במאמץ רב בשנתיים וחצי האחרונות – במאמץ רב ועיקש – את כל החובות ליצירה הישראלית, ואנחנו שלמים עם זה ואנחנו נמשיך, רוצים להמשיך.

קריאה: איזה יופי קרה מאז.

יוסי ורשבסקי: ואנחנו רוצים להמשיך.

יוסי ורשבסקי: ותראו מה קרה פה.

יוסי ורשבסקי: על 45 מיליון שקל, אדוני, אנחנו לא מבקשים 25% דחייה ו-75% מחילה, כמו שאתה מציע לרשות השידור.

יוסי ורשבסקי: אנחנו רוצים להחזיר 100% מהחובות, 100% מהחובות, אבל אתם פה שלטון של סטלין וז'דנוב, של סטלין וקומיסר תרבות, רוצים לסגור רק בגלל שאנחנו עושים את העבודה שלנו כמו שצריך.

ישראל אייכלר: סטלין רצה לסגור בתי-כנסת ברכבת ישראל, שלא יהיו שם מניינים לתפילת שחרית, כמו שאתם עשיתם - - -

יוסי ורשבסקי: אז מה.

יוסי ורשבסקי: אנחנו בעד?

יוסי ורשבסקי: אנחנו בעד?

ישראל אייכלר: מה עשיתם השבוע?

יוסי ורשבסקי: אנחנו בעד?

ישראל אייכלר: שידרתם שהיהודים משתלטים על רכבת ישראל - - -

יוסי ורשבסקי: אדון אייכלר, אדון אייכלר - - -

נחמן שי: אתה לא ועדת ביקורת.

יואל חסון: אתה בדיוק הדוגמה לצנזורה, זה מה שאתה.

קריאות: - - -

ישראל אייכלר: תרשו לי, זה מה שז'דנוב עשה.

ישראל אייכלר: הוא סגר בתי-כנסת.

יואל חסון: אתה יודע מה זה שידור חופשי, אדוני חבר הכנסת אייכלר?

יואל חסון: אתה יודע מה זה?

ישראל אייכלר: כן, מה שאתם לא עושים.

קריאות: - - -

ישראל אייכלר: אתם לא מאפשרים מילה אחת של יהדות.

יואל חסון: אנחנו בעד היהדות, אל תיקח מונופול על היהדות.

ישראל אייכלר: לא, אתה נגד.

ישראל אייכלר: אתה נגד היהדות.

יואל חסון: אל תיקח מונופול על היהדות, אתה לא יותר יהודי מאף אחד אחר פה.

קריאה: אני לא פחות יהודי ממך.

קריאות: - - -

יואל חסון: יש לך כיפה על הראש, זה לא עושה אותך יותר יהודי.

יואל חסון: אתה לא יותר יהודי מכולם פה.

ישראל אייכלר: תקבלו שניים-שלושה מנדטים - - -

כרמל שאמה-הכהן: חבר הכנסת חסון, פעם שנייה.

כרמל שאמה-הכהן: חבר הכנסת אייכלר, פעם ראשונה.

יואל חסון: מספיק כבר.

יואל חסון: אל תיקחו מונופול על היהדות.

כרמל שאמה-הכהן: עוד רגע, אתה בחוץ.

יוסי ורשבסקי: חבר הכנסת אייכלר, לא תוציא ממני בעינויים מילה טובה על סטלין.

יוסי ורשבסקי: בעינויים.

כרמל שאמה-הכהן: מר ורשבסקי, אתה רוצה להגיד דברים או לעורר מהומות?

יוסי ורשבסקי: אני רוצה להמשיך בבקשה, אדוני.

כרמל שאמה-הכהן: אז תגיד דברים ושקול את מילותיך כי המילה "סטלין" לחברי כנסת זה על הגבול.

קריאה: למה?

קריאה: יש כאלה שחוגגים על השם.

יוסי ורשבסקי: אני רוצה להמשיך.

ישראל אייכלר: אבל כשאני אומר את זה עליהם זה מעבר לגבול, אתה שם לב?

דוד אזולאי: זה במסגרת חופש הביטוי.

יוסי ורשבסקי: אני רוצה להמשיך בבקשה, אדוני.

יואל חסון: יש לכם חוק לשון הרע, תשתמשו.

יוסי ורשבסקי: אדוני היושב-ראש, אני מכבד ומעריך אותך מאוד, אני לצערי לא שותף לאופטימיות שלך לגבי הסגירה של ערוץ-10.

יוסי ורשבסקי: אם בוועדת הכלכלה לא תמצא את הדרך, אדוני, לדחות - - -

כרמל שאמה-הכהן: אין.

כרמל שאמה-הכהן: אין כרגע.

יוליה שמאלוב-ברקוביץ: למה אין?

יוליה שמאלוב-ברקוביץ: למה לרשות השידור יש, ולערוץ-10 אין?

כרמל שאמה-הכהן: פעם ראשונה.

יוליה שמאלוב-ברקוביץ: למה אין?

יוליה שמאלוב-ברקוביץ: לא, אבל הנה - - -

כרמל שאמה-הכהן: פעם שנייה.

יוליה שמאלוב-ברקוביץ: זה מה שדיברתי קודם.

יוליה שמאלוב-ברקוביץ: אתה רוצה שאני אצא?

כרמל שאמה-הכהן: עוד מילה.

יוליה שמאלוב-ברקוביץ: אני אצא, אבל אני אגיד את שלי.

כרמל שאמה-הכהן: את תצאי ואת לא תגידי את שלך.

כרמל שאמה-הכהן: אל תפריעי.

כרמל שאמה-הכהן: תבקשי רשות דיבור, תקבלי.

יוליה שמאלוב-ברקוביץ: זה ממש מגוחך.

יוליה שמאלוב-ברקוביץ: 170 מיליון אנחנו מוותרים, ו-40 מיליון - - -

כרמל שאמה-הכהן: פעם שלישית, נא להוציא אותה.

יואל חסון: די, למה להוציא אותה?

כרמל שאמה-הכהן: אתה פעם שעברה הוצאת אותה בדמעות.

כרמל שאמה-הכהן: אל תתערב, חבר הכנסת חסון.

כרמל שאמה-הכהן: אל תעשה לי פה סדר.

יוליה שמאלוב-ברקוביץ: אז אני אשאר ולא אדבר.

יוסי ורשבסקי: אדוני, עוד דקה, ברשותך.

כרמל שאמה-הכהן: מר ורשבסקי, אתה לא היית, לא קמת כנראה מספיק מוקדם בבוקר.

כרמל שאמה-הכהן: היה דיון בוועדת הכנסת.

כרמל שאמה-הכהן: ועדת הכנסת קבעה שאין לוועדת הכלכלה יותר מה לעסוק בעניין של ערוץ-10.

אתי בנדלר: במסגרת התיקון לחוק רשות השידור.

יואל חסון: לא במסגרות אחרות.

כרמל שאמה-הכהן: כרגע הנושא לא נמצא על שולחננו.

כרמל שאמה-הכהן: מי כמוך יודע כמה הצוות של הנהלת הוועדה ואני התאמצנו לאפשר לכם הזדמנות אחר הזמנות אחר הזדמנות.

כרמל שאמה-הכהן: מה לעשות, רוב לא היה לבקשתכם.

יואל חסון: מעניין למה.

יואל חסון: כמו שיועצת ראש הממשלה נמצאת פה עכשיו, ומוודאת שדבר ראש הממשלה ייצא לפועל, אז ודאי שאין רוב.

כרמל שאמה-הכהן: חבר הכנסת יואל חסון, אתה מתגרה בגורל של - - -

יואל חסון: מילא הגורל שלי.

יואל חסון: מה עם הגורל של ערוץ-10, אדוני.

כרמל שאמה-הכהן: כן, אתה נורא דואג לגורל של ערוץ-10.

יואל חסון: אני מאוד דואג לגורל של ערוץ-10.

כרמל שאמה-הכהן: טוב, עשו עליכם כבר אלף סיבובים פוליטיים, וזה היה חלק מהעניין גם שהפריע לפתור.

יואל חסון: ממש רווח פוליטי אדיר.

כרמל שאמה-הכהן: חבר הכנסת חסון.

קריאה: הכול בסוף פוליטי.

קריאה: הכול בסוף פוליטי.

כרמל שאמה-הכהן: ולכן, אדוני מנכ"ל ערוץ-10, כרגע אי-אפשר לדון בכך במסגרת החוק הזה, על-פי החלטה של ועדת הכנסת.

כרמל שאמה-הכהן: בחוק הקודם דנו והצבענו בדיונים מחדש, אין אפשרות.

כרמל שאמה-הכהן: יש את הצעת החוק של חברת הכנסת נינו אבסדזה – וכך זה צריך להיות – שהוגשה לוועדת שרים, אני לא יודע למה היא נמשכה כבר לפני חודש.

כרמל שאמה-הכהן: תגישו אותה לוועדת השרים, שהממשלה תצטרך לגבש באופן רשמי עמדת ממשלה ביחס לבקשה שלכם, וזו דרך המלך, וכך הכנסת מתנהלת.

כרמל שאמה-הכהן: וידונו השרים שם בראשות שר המשפטים, עם השרים מיקי איתן ומרידור ובני בגין, ויגבשו דעה, ואפשר לסמוך עליהם.

כרמל שאמה-הכהן: אחרי העמדה שלהם, תחזרו שוב לפה.

יואל חסון: תתנו לה פטור מחובת הנחה?

כרמל שאמה-הכהן: אני אתמוך בפטור מחובת הנחה.

כרמל שאמה-הכהן: נתנו לכם את כל ההזדמנויות האפשריות מבחינתנו.

כרמל שאמה-הכהן: תקשיב, מר ורשבסקי, אם אתה היית יושב-ראש ועדת כלכלה – אני נותן לך עכשיו לשבת במקומי – לא היית יכול לעשות יותר.

כרמל שאמה-הכהן: אז מספיק, לא צריך להגיע ל"סטלינים" - - -

נחמן שי: בגלל שזה גם לא בידיך.

נחמן שי: זאת האמת הכי עצובה פה.

כרמל שאמה-הכהן: חבר הכנסת נחמן שי, בסוף ההחלטות סביב השולחן הזה מתקבלות עם רוב ומיעוט.

כרמל שאמה-הכהן: יש רוב ברור כנגד הבקשה שלכם פעם אחר פעם.

כרמל שאמה-הכהן: אתה יכול עכשיו להגיד למה הרוב הזה נוצר – 100% ככה, 20% ככה – זה כבר לא משנה, זה היסטוריה.

יוסי ורשבסקי: אני מבקש קודם כול למחוק מהפרוטוקול את ההתבטאות של "סטלין וז'דנוב".

כרמל שאמה-הכהן: אני מודה לך.

יוסי ורשבסקי: זה דבר ראשון, אם אפשרי.

יוסי ורשבסקי: דבר שני, אדוני, אני סומך על הכישורים שלך שתוכל למצוא דרך על מנת להציל את ערוץ-10, והדרך הזאת לא יכולה להיות במוסד אחר אלא במוסד הכנסת.

כרמל שאמה-הכהן: מסכים איתך.

כרמל שאמה-הכהן: חברים, אנחנו עוברים - - -

יואל חסון: יש לי הסתייגויות, יש לי הצעות.

אתי בנדלר: הייתי רוצה, ברשותך, להגיב לדברי בא-כוח היוצרים.

עינת וילף: גם על ההצעה.

אתי בנדלר: קודם כול, אני רוצה להפנות את תשומת הלב שאתם אומרים שהכנסת, בהצעת החוק הזאת, בעצם קובעת את ההפחתה לשנת 2011, ולא כך היא.

אתי בנדלר: כמו שנעשה בשנים הקודמות, הכנסת מסמיכה את השר האחראי לקבוע את שיעור ההפחתה.

אתי בנדלר: ועדת הכלכלה – אומנם נזרקו כאן

אתי בנדלר: מספר נתונים לגבי כמות ההפקות שבוצעו, אבל הוועדה לא בחנה, לא את התקציב של רשות השידור, לא כמה ניתן היה להפיק ולא כמה הופק בפועל, ולכן לא זה הסעיף שבו אנחנו מדברים ולא זה מה שעושה הוועדה.

אתי בנדלר: הוועדה בסך הכול מסמיכה את השר הממונה, קרי ראש הממשלה, לקבוע את שיעור ההפחתה של המחויבויות.

אסף אמיר: אבל לאחר שיקול דעת, נכון?

אתי בנדלר: אני מייד אתייחס לעניין הזה.

אתי בנדלר: גם לגבי שנת 2011, כפי שנעשה קודם, ואני מייד אתייחס ל"קודם" שאני מזכירה.

אתי בנדלר: נכון, אנחנו מכירים את הפסיקה של בית-המשפט העליון שקובעת שאי-קיום תקציב אינו עילה להפרת חוק.

אתי בנדלר: עם זאת, כאן הכנסת היתה מודעת מלכתחילה, עוד בעת תיקון סעיף 44ג – שעליו דנה הוועדה כרגע – לכך שייתכן שהמקורות הכספיים שעומדים לרשות רשות השידור לא יוכלו להספיק לקיום ההפקות המקומיות הקנויות בשיעור הקבוע לפי אותו סעיף, זאת אומרת בסעיף ובתוספת.

אתי בנדלר: ולכן, מלכתחילה, בעת חקיקת הסעיף הזה – בנוסחו הנוכחי – נקבע בפירוש שעל אף הוראות סעיף זה, רשאי השר להתיר למשך התקופה שנקבעה שם, הפחתה בהיקף המחויבויות.

אתי בנדלר: זאת אומרת שהכנסת צפתה את פני העתיד, וכך זה היה בהצעת החוק המקורית, הסעיף הזה, שאגב הוכנס כחלק מחוק ההסדרים, ועל כך יש לי מה לומר מעבר לעניין אבל לא אתעכב על זה כאן.

אתי בנדלר: דהיינו, לא עומדים כאן לפתע בפני איזושהי הפרת חוק שהכנסת נותנת לה אישור רטרואקטיבי, אלא מדובר על כך שמאפשרים לשר, לאחר שבודק את כל הנתונים, לאפשר הפחתה בהיקף - - -

ניר טויב: איך הוא יכול לבדוק את הנתונים בדצמבר ולא בינואר?

אתי בנדלר: אין לי אלא להצר על כך ש - - -

ניר טויב: זה חותמת גומי.

ניר טויב: זה נקרא חותמת גומי.

קריאה: - - - שיקול דעת.

אתי בנדלר: אינני יודעת.

אתי בנדלר: המליאה היתה מוסמכת לקבוע כללים לביצוע הסעיף הזה והתוספת – אינני יודעת אם היא עשתה או לא עשתה כן.

אתי בנדלר: אינני יודעת איזה פיקוח היה בפועל - -

קריאה: יש פה יושב-ראש, אולי הוא יגיד.

אתי בנדלר: - - על ביצוע תקציבים לצורך ההפקות המקומיות הקנויות.

אתי בנדלר: הכנסת, הוועדה, לא דנה בשאלה זאת, ואני חוזרת ואומרת – כל מה שהיא עושה זה שהיא מאפשרת לשר לבצע את - - -

ניר טויב: מבקר המדינה בדוח 2010 בדק - - -

כרמל שאמה-הכהן: למה אתה מפריע ליועצת המשפטית?

ניר טויב: לא, כי היא אומרת שהיא לא יודעת.

ניר טויב: הוא בדק - - -

כרמל שאמה-הכהן: יועצת משפטית של הוועדה מדברת, אני לא מפריע לה, אתה מפריע לה?

ניר טויב: בסדר, אבל זה לא מדויק.

כרמל שאמה-הכהן: אתה לא תגיד לי בסדר.

כרמל שאמה-הכהן: אתה לא תתקן אותה.

כרמל שאמה-הכהן: קיבלת זכות דיבור, הוא קיבל זכות דיבור.

כרמל שאמה-הכהן: תנו לה, גם לה יש פה מעמד.

ניר טויב: תקראו את דוח מבקר המדינה, הוא בדק את זה ואומר שלא היה שום שיקול דעת.

אתי בנדלר: אני לא יודעת איזה שיקול דעת יפעיל השר הממונה.

אתי בנדלר: אני חוזרת ואומרת – הכנסת מסמיכה את השר הממונה להפעיל את שיקול דעתו.

אתי בנדלר: זו מהות התיקון שבה דנה הכנסת.

כרמל שאמה-הכהן: חברים, אנחנו כבר באיחור.

אתי בנדלר: זה דבר אחד.

אתי בנדלר: אני רוצה להגיד משהו לגבי 2012 ואילך.

אתי בנדלר: אני לא מבינה כרגע אם מוצע לשנות את הסעיף ולאפשר מחילה על מחויבויות גם לגבי 2012.

כרמל שאמה-הכהן: לא.

אתי בנדלר: ייתכן שזו הצעתה של - -

כרמל שאמה-הכהן: לא.

אתי בנדלר: - - חברת הכנסת וילף, ואני לא כל כך הבנתי.

אתי בנדלר: אני רוצה להפנות את תשומת הלב לכך שבישיבה הקודמת אמרתי – ויושב-ראש רשות השידור רשם את זה בפניו – שבהצעת חוק מספר 25 אין התייחסות לנושא הזה, אין התייחסות להדרגה שצריכה להיות בהוצאות המתחייבות להפקות מקומיות במשך ארבע השנים כפי שהם אמרו שזו הכוונה, ולכן אני מצפה שבזמן הקרוב ביותר תובא – אם אתם חושבים שיש צורך בכך – הצעה בפני ועדת הכלכלה.

אתי בנדלר: אין לי אלא להצר על המועד שבו באה הבקשה לגבי שנת 2011, ואני מאוד מקווה שזה לא - - -

קריאה: זה הובא בגלל מכתב שאנחנו שלחנו.

קריאה: רק בגלל זה.

כרמל שאמה-הכהן: חברים, אני גם הבעתי את עמדתי ועמדת הוועדה, שההתנהלות של הממשלה ושל רשות השידור בעניין הזה - -

נחמן שי: נכון, אמרת את זה.

נחמן שי: יפה.

כרמל שאמה-הכהן: - - אין מילה שיכולה לתאר אותה, ודי בכך.

קריאות: - - -

כרמל שאמה-הכהן: לכן, יש לכם את כל התחמושת לשנה הבאה לבוא לבית-המשפט ולהגיד: יש לנו היסטוריה רעה, לא צריכים לחכות לסוף השנה – תתנו צווים, תתנו החלטות, תתנו לא יודע מה, כל מיני פסיקות – לבית-המשפט יש יותר כלים.

כרמל שאמה-הכהן: לנו יש רק אפשרות לחוקק, והחוק כבר קיים לכם, ויש לכם חוק שהוא מבחינתכם פנטסטי.

ניר טויב: אז למה אתם מרוקנים את החוק מתוכן?

כרמל שאמה-הכהן: אנחנו מדברים רק על שנת 2011, שהיא חלפה.

כרמל שאמה-הכהן: גם אם נשאיר אותו, לא יהיה לך הפקה יותר.

אסף אמיר: דרך אגב, ערוץ-10 הלכו אחורנית, לא היתה בעיה ללכת אחורה.

ניר טויב: ערוץ-10 החזירו חובות מ-2004.

כרמל שאמה-הכהן: תסכים איתי שאתה חותם, כולכם חותמים עכשיו עם עשר אצבעותיכם, שאם רשות השידור תעמוד במחויבות שלה ב-2012, במה שקבוע כבר בחוק - - -

קריאה: - - -

אסף אמיר: בוא תשאל אותו אם הוא יכול.

אסף אמיר: אין מצב שהם יעמדו.

קריאות: - - -

כרמל שאמה-הכהן: חברים.

כרמל שאמה-הכהן: אין מצב, יש מצב, זה לא פה, מה אתם רוצים.

עינת וילף: כרמל, אבל בוא ניתן להם את הכלים לבוא יותר מוקדם.

עינת וילף: המטרה היא לא לחדש את המחילה.

כרמל שאמה-הכהן: אז אמרתי, יש להם כלים.

כרמל שאמה-הכהן: מה מונע מהם לגשת ב-1 במרס עם עתירה?

איתן כבל: אבל למה?

קריאות: - - -

איתן כבל: אתה צריך להכריח את הממשלה.

כרמל שאמה-הכהן: אין לך איך להכריח.

כרמל שאמה-הכהן: יש לך חוק.

איתן כבל: תשריין את הסעיף.

כרמל שאמה-הכהן: משוריין.

עינת וילף: אפשר להגיד שההוצאה תהיה כל רבעון.

עינת וילף: אפשר להגיד שההוצאה תהיה כל חודש.

קריאות: - - -

כרמל שאמה-הכהן: חברים, אין לנו זמן.

כרמל שאמה-הכהן: אנחנו מיצינו את הדיון, יש עכשיו רק הצעות להצבעה.

יואל חסון: יש לי הצעות להצבעה.

עידן אור: מה שמונע, שאין תקציב.

עידן אור: עד עכשיו, ב-2011, רק אישור תקציב.

עידן אור: איך אנחנו נבוא ונטען שלא מקיימים את המחויבויות?

כרמל שאמה-הכהן: אדוני, אנחנו בהצבעה.

עידן אור: תגידו, אין תקציב.

אורי רוזנווקס: הם לא מראים את התקציב.

עידן אור: אולי עוד יקיימו?

כרמל שאמה-הכהן: חברים, עכשיו אל תפריעו, אנחנו בהצבעה.

כרמל שאמה-הכהן: ההצעה הראשונה שעולה להצבעה – ההצעה של חבר הכנסת אלקין וחבר הכנסת פיניאן: "בחוק רשות השידור, התשכ"ה-1965, בסעיף 44ג(ו), במקום "ועד יום כ"ד בטבת התשע"א (31 בדצמבר 2010)" יבוא "ועד יום ה' בטבת התשע"ב (31 בדצמבר 2011)".

כרמל שאמה-הכהן: מי בעד ההצעה הזאת?

נחמן שי: תעשה הצבעה שמית, שיידעו את זה.

נחמן שי: בעד – 5

עינת וילף: אני רוצה לדבר על הצעות אחרות קודם.

כרמל שאמה-הכהן: את מצביעה פה בעד או לא?

עינת וילף: אבל אני רוצה קודם לדעת שלשנה הבאה - - -

קריאות: - - -

ניר טויב: אל תהיי חותמת גומי, עינת.

אורי רוזנווקס: אל תהיי חותמת גומי.

כרמל שאמה-הכהן: אין פה דיון, חברת הכנסת וילף.

ניר טויב: אל תהיי חותמת גומי.

עינת וילף: אני מחכה עד לדיון בהצעה שלי.

רוברט אילטוב: אדוני היושב-ראש, לא יכול להיות שאנשים משפיעים על חברי כנסת.

יואל חסון: תמשיך את ההצבעה.

כרמל שאמה-הכהן: חברים.

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: נגד – 3

כרמל שאמה-הכהן: ההצעה של חברי הכנסת זאב אלקין וציון פיניאן נתקבלה.

כרמל שאמה-הכהן: נגד – 3, אין נמנעים.

כרמל שאמה-הכהן: ההצעה אושרה.

כרמל שאמה-הכהן: הצעות נוספות.

לאה ורון: ההצעה התקבלה.

יואל חסון: יש לי כמה הצעות נוספות, בשם סיעת קדימה.

נחמן שי: קודם כול, הסתייגות להחלטה הזאת.

יואל חסון: כן, זה מה שאני אומר.

אתי בנדלר: מה ההצעה?

אתי בנדלר: שהסעיף יימחק?

נחמן שי: ברור.

יואל חסון: אחד, שיימחק.

נחמן שי: של יואל חסון ושלי.

יואל חסון: לא, כל סיעת קדימה.

אתי בנדלר: כל סיעת קדימה.

אתי בנדלר: אני מבקשת ממי שנוכח כאן - - -

כרמל שאמה-הכהן: נבקש בקשה לדיון מחדש של הסעיף שאושר כרגע.

אתי בנדלר: אלה החתימות שמתייחסות - - -

כרמל שאמה-הכהן: אני מבקש בקשה לדיון מחדש.

יואל חסון: אז אתה לא מעלה אותו להצבעה?

כרמל שאמה-הכהן: עלה כבר.

כרמל שאמה-הכהן: עכשיו אתה.

יואל חסון: הסתייגויות.

יואל חסון: אז אמרנו את ההסתייגות הראשונה של סיעת קדימה.

יואל חסון: הסתייגות נוספת שהחוק, כל עוד יעלה מ-100 מיליון שקלים.

כרמל שאמה-הכהן: אני צריך להבין.

יואל חסון: יהיה עד 100 מיליון שקלים פטור.

כרמל שאמה-הכהן: כלומר, אתה מגביל את הסמכות שלו.

יואל חסון: כן.

יואל חסון: הוא לא יכול יותר מ-100 מיליון שקלים.

כרמל שאמה-הכהן: גם לשנת 2011?

יואל חסון: כן.

אתי בנדלר: רק לגבי שנת 2011.

יואל חסון: רק 2011, רק מה שעבר עכשיו.

יואל חסון: אנחנו אומרים לחילופין שיהיה גם 50 מיליון שקלים.

כרמל שאמה-הכהן: אז בוא נצביע.

כרמל שאמה-הכהן: על כל הצעה אתה רוצה שנצביע?

יואל חסון: כן, כן.

יואל חסון: 50 מיליון ו-25 מיליון.

כרמל שאמה-הכהן: 24 ו-23 מיליון?

יואל חסון: לא, זהו.

יואל חסון: ולא יותר מרבע - - -

כרמל שאמה-הכהן: בואו נצביע, נאשר את ההצעות של חבר הכנסת יואל חסון.

כרמל שאמה-הכהן: מי בעד ההצעה של סיעת קדימה, שזה לא יפחת מ-100 מיליון שקלים?

יוליה שמאלוב-ברקוביץ: אני בכלל לא יודעת למה אתם עושים את זה.

כרמל שאמה-הכהן: אתם לא יכולים להצביע שלושה.

כרמל שאמה-הכהן: כל פעם אותו סיפור עם קדימה.

נחמן שי: אל תעשה את זה.

כרמל שאמה-הכהן: אבל זה כל פעם.

כרמל שאמה-הכהן: אתה לא שם לב?

נחמן שי: בסדר, אנחנו שניים.

נחמן שי: במקרה הצבענו ביחד.

יואל חסון: מי צריכים להצביע?

לאה ורון: מי שצריך להצביע זה חבר הכנסת נחמן שי וחברת הכנסת יוליה שמאלוב-ברקוביץ.

אתי בנדלר: היא ממלאת-המקום הקבועה.

אתי בנדלר: בקשר להצבעה בפעם הקודמת, כשתהיה הישיבה הבאה בנושא ה-DTT אני אתן חוות-דעת מפורטת לגבי זכות ההצבעה בנושא הזה ומה קרה בפעם הקודמת.

כרמל שאמה-הכהן: מי נגד ההצעה?

כרמל שאמה-הכהן: בעד – 2 (חה"כ נחמן שי וחה"כ יוליה שמאלוב-ברקוביץ)

כרמל שאמה-הכהן: נמנעים - אין

כרמל שאמה-הכהן: ההצעה לא נתקבלה.

לאה ורון: ההצעה לא התקבלה.

כרמל שאמה-הכהן: אותה הצעה של סיעת קדימה, עם 50 מיליון שקלים.

כרמל שאמה-הכהן: מי בעד ההצעה של קדימה?

כרמל שאמה-הכהן: מי נגד?

קריאה: לא חבל על הזמן?

קריאה: בעד – 2

קריאה: נמנעים - אין

לאה ורון: ההצעה לגבי 50 מיליון שקלים לא התקבלה.

כרמל שאמה-הכהן: ההצעה של סיעת קדימה על 25 מיליון שקלים.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: בעד – 2

כרמל שאמה-הכהן: ההצעה של סיעת קדימה לא נתקבלה.

כרמל שאמה-הכהן: ההצעה לא אושרה.

יואל חסון: יש עוד אחת.

קריאה: 25 מיליון.

כרמל שאמה-הכהן: הצבענו עליה כרגע.

יואל חסון: הצבעת על שלוש הצעות, היו ארבע הצעות.

אתי בנדלר: הצעה אחת – שיימחק; שנייה – 100 מיליון; שלישית – 50 מיליון שקלים; רביעית – 25 מיליון שקלים.

יואל חסון: היו ארבע?

אתי בנדלר: סך הכול.

יואל חסון: אז היו ארבע בסך הכול.

לאה ורון: לא, סליחה.

לאה ורון: היו שלוש הצבעות: אחת בנוגע ל-100 מיליון שקלים, השנייה – 50 מיליון, השלישית -25 מיליון.

לאה ורון: ההצעה שהסעיף יימחק לא עמדה עדיין להצבעה.

אתי בנדלר: לא צריך.

אתי בנדלר: עצם זה שהם הצביעו נגד הסעיף, הוא ביקש לרשום הסתייגות.

כרמל שאמה-הכהן: הסתייגות, אוקיי.

אתי בנדלר: סך הכול, ארבע הסתייגויות חלופיות.

כרמל שאמה-הכהן: עוד הצעות?

איתן כבל: אני רוצה להציע.

אתי בנדלר: חברת הכנסת וילף.

כרמל שאמה-הכהן: מה ההצעה של חברת הכנסת וילף?

עינת וילף: אני מבקשת גם שזה יהיה בהתייעצות.

עינת וילף: ב-2012 מחויבים לסכום מסוים להפקות מקור.

עינת וילף: אנחנו לא רוצים להגיע למצב שבסוף השנה הם יודעים שזה לא קרה ואי-אפשר לתקן.

עינת וילף: אני רוצה שיוערמו קשיים, שלא יביאו למצב שמגיעים עד סוף השנה.

עינת וילף: שהקושי הזה, לצורך העניין, יהיה דיווח חודשי או רבעוני, ומחויבות להוצאת התקציב ברמה חודשית או רבעונית, כלומר שזה לא יהיה מחויבות לשנת 2012 אלא שהמחויבות להוצאת התקציב תהיה ברמה חודשית או רבעונית, כך שמי שרוצים להתנגד יכולים לעשות את זה כבר, וההזדמנות לתיקון היא מהירה יותר.

עינת וילף: זו ההצעה, אני מבקשת לנסח אותה באופן כזה.

יואל חסון: יש לי עוד הצעה.

אתי בנדלר: מה שאת מציעה בסעיף 44ג – שכרגע מוצע לתקן רק את סעיף קטן (ו) שבו – יש סעיף קטן (ג) האומר כדלקמן: "הרשות תוציא, בכל שנה, הוצאה למימון רכישה של הפקות מקומיות; מרכיבי ההוצאה יהיו כמפורט בתוספת וסכומה לא יפחת מהסכום הקבוע בה (בסעיף קטן זה – הוצאה שנתית להפקות מקומיות); מתוך ההוצאה השנתית להפקות מקומיות תוציא הרשות למימון רכישת תוכניות כאמור בסעיף קטן (ב) הוצאה שסכומה לא יפחת מהסכום הקבוע בתוספת.

אתי בנדלר: " מה שאת מציעה בעצם זה תוספת לאותו סעיף קטן, לומר שרבע מהסכום השנתי יוצא במהלך כל רבעון שבמהלך השנה.

אתי בנדלר: זה בעצם מה שאת מציעה.

כרמל שאמה-הכהן: מי בעד הצעתה של חברת הכנסת וילף?

דנה נויפלד: אפשר שנייה?

כרמל שאמה-הכהן: שנייה, לא.

כרמל שאמה-הכהן: מי בעד ההצעה של חברת הכנסת וילף?

כרמל שאמה-הכהן: מי נגד?

כרמל שאמה-הכהן: בעד – 3

כרמל שאמה-הכהן: נמנעים – אין ההצעה של חברת הכנסת וילף לא נתקבלה.

כרמל שאמה-הכהן: ההצעה נפלה.

איתן כבל: אני רוצה להציע, אדוני.

כרמל שאמה-הכהן: הצעתו של חבר הכנסת איתן כבל.

איתן כבל: אני מבקש לקראת 2012 – על אותו משקל של בקשת חברת הכנסת וילף – שבכל בקשה למחיקת מחויבויות להפקות מקור יידרש רוב מיוחד במליאת הכנסת.

כרמל שאמה-הכהן: שמה?

נחמן שי: הוא דורש רוב מיוחס, 80 חברים.

אתי בנדלר: למה?

לאה ורון: כל בקשה למחיקה או לביטול.

כרמל שאמה-הכהן: על רמת הגולן אתם לא רוצים רוב מיוחס.

איתן כבל: זה לא רמת הגולן?

כרמל שאמה-הכהן: רמת הגולן יותר חשובה.

איתן כבל: זה רמת הגולן של השידור הציבורי.

נחמן שי: זה לא רמת הגולן.

נחמן שי: זה רוממה.

קריאות: - - -

עמית ליאור: כרמל, המוח של הילדים שלך לא פחות חשוב מרמת הגולן.

עמית ליאור: לפחות תתייחס ברצינות למוח של הילדים שלך.

כרמל שאמה-הכהן: תאמין לי שאני מתייחס ברצינות.

כרמל שאמה-הכהן: אם אתם רוצים להיות רציניים, הקרב זה על 2012.

כרמל שאמה-הכהן: הקרב על 2011 - - -

קריאה: אל תתחייב על 100 מיליון ל-2012 - - -

קריאות: - - -

אסף אמיר: אבל לא נתתם כלום גם ל-2012.

כרמל שאמה-הכהן: יש לכם כבר.

קריאה: מה יש?

כרמל שאמה-הכהן: כרגע יש לכם ל-2012 מאה-שבעים ומשהו מיליון שקלים.

קריאות: - - -

כרמל שאמה-הכהן: אתם מוכנים להפסיק לקפוץ?

כרמל שאמה-הכהן: ואין סמכות לשר להפחית אותה כרגע.

כרמל שאמה-הכהן: יש לכם 170 מיליון, ולשר הממונה, אפילו ראש הממשלה, אין סמכות מהכנסת להפחית.

קריאה: באיזו קלות הוא עשה את זה השנה.

ליאורה קמינצקי: בסוף 2012 תהיה לו.

כרמל שאמה-הכהן: לא.

כרמל שאמה-הכהן: אז תפעלו הרבה לפני כן.

כרמל שאמה-הכהן: אל תירדמו.

עידן אור: בוא נשאל את יושב-ראש הרשות אם הוא חושב שיש סיכוי שזה יקרה.

כרמל שאמה-הכהן: אבל זה כבר לא בסמכותנו.

עידן אור: אבל ברור לו עכשיו שאין סיכוי שזה יקרה.

עידן אור: הוא אמר את זה, הוא אמר שאין לו.

נחמן שי: אני ביקשתי.

אסף אמיר: אתה יכולת לתת לשוק, לתת לעובדים משהו, התחייבות למשהו.

כרמל שאמה-הכהן: יש התחייבות ל-170 מיליון.

קריאה: אין התחייבות.

עמית ליאור: כרמל, אתה תפעל – לא במסגרת קואליציונית ולא במסגרת דילים – ש-178 מיליון שקל יגיעו למסך ליצירה ישראלית?

עמית ליאור: אתה תפעל למען זה?

עמית ליאור: אם לא, אין טעם שנלך לשום מקום.

עמית ליאור: הכול נגמר פה.

עמית ליאור: זה הצבעה אוטומטית.

כרמל שאמה-הכהן: חברים, אני לא יודע - אני מנסה להסביר בפעם השלישית, אולי אני לא מסביר טוב.

כרמל שאמה-הכהן: אם לא היה חוק, הייתי מבין את הזעקה שלכם.

כרמל שאמה-הכהן: תבינו, אנחנו, המקסימום שאנחנו יודעים לעשות זה חוק.

כרמל שאמה-הכהן: יודעים לעשות תקנון וכו'.

כרמל שאמה-הכהן: המקסימום שאנחנו יודעים לעשות זה חוק.

כרמל שאמה-הכהן: יש לכם סעיף ברור בחוק שמבטיח סכום להפקות מקור.

כרמל שאמה-הכהן: אם רשות השידור לא עומדת בחוק, יש לכם את הכלים – לא לפנות אלינו כי לא נוכל לעזור לכם – ללכת לבית-המשפט, למבקר המדינה.

נחמן שי: אתה פוטר את עצמך - - -

עמית ליאור: כרמל, אתה זורק אותנו בחזרה למגרש הפוליטי, ובמגרש הפוליטי אנחנו רואים הכול.

כרמל שאמה-הכהן: לא הפוליטי.

כרמל שאמה-הכהן: המשפטי.

ליאורה קמינצקי: בסוף 2012 יהיה שידור חוזר של המצב כרגע.

כרמל שאמה-הכהן: הנבואה ניתנה לבני נביאים.

נחמן שי: לא, לא, הנבואה ניתנה לאנשים שיושבים בקצה הזה.

נחמן שי: מה מבטיח לנו, אני רוצה להבין – באמת, עזוב עכשיו את כל הפוליטיקה – מה מבטיח שבעוד 11 חודש או 12 חודש לא נעמוד בדיוק באותו מצב?

כרמל שאמה-הכהן: אני אגיד לך מה מבטיח.

נחמן שי: לא ההבטחות שלו, עם כל הכבוד - - -

קריאה: ההבטחות שלו מבטיחות שזה מה שיקרה, נחמן.

אתי בנדלר: הלשכה המשפטית של משרד ראש הממשלה מיוצגת כאן, שהם יגידו.

קריאה: אולי הם ימצאו דרך לא לשלם את זה.

כרמל שאמה-הכהן: מה שמבטיח שלא נחזור על הסיטואציה המביכה והלא רצויה הזו, ואני אומר את זה באופן ברור, זה שכל המעורבים בעניין – אם זה חברי כנסת שחשובה להם היצירה ואם זה יוצרים שחשובה להם היצירה וכל מי שהיצירה בראש מעייניו – יפעל לזה החל מראשית 2012, ינהל מאבק ציבורי ומשפטי, ומאחר שהחוק עומד לצידם והצדק עומד לצידם, אין סיבה שהם לא יצליחו.

אורי רוזנווקס: בטח יש סיבה.

אורי רוזנווקס: קוראים לה זאב אלקין, הוא יבוא לפה עוד פעם בסוף 2012, ואתם כולכם תרימו את הידיים.

יואל חסון: בוא נקווה שעד אז הוא לא יהיה פה.

קריאה: הוא יהיה, הוא יהיה.

יואל חסון: אנחנו עובדים על זה.

עמית ליאור: גם מי שיבוא אחריו יהיה אותו דבר.

יואל חסון: תשתדל להיות אופטימי, שמור על אופטימיות.

אסף אמיר: צריך לקחת בחשבון – אתם בתוך הוועדה הזאת, את הזיכיונות לרישיונות מ-300 מיליון ל-150.

אסף אמיר: הדבר הזה היה 176 – מחקתם.

אסף אמיר: עכשיו יש לנו עניינים במועצת הכבלים והלוויין שגם שם אנחנו הולכים להפסיד כמה עשרות מיליונים.

אסף אמיר: מה אתם חושבים, כמה זמן יימשך הדבר הזה?

אסף אמיר: אתם לא משאירים לנו שום ברירה.

אסף אמיר: מה אתם חושבים שנעשה, מה התעשייה הזאת אמורה לעשות?

אסף אמיר: אתם הורדתם לה חצי מיליארד שקל.

אסף אמיר: ברשות השידור בינתיים איזה חמישה מיליארד מתנהלים במשך שבע-שמונה שנים, אף אחד לא יודע לאן זה הולך.

אסף אמיר: ים של כסף מתנהל – כסף שלוקחים מאזרחים – מה אתם מתכוונים.

אסף אמיר: אתה יושב-ראש ועדת הכלכלה.

אסף אמיר: אתה רואה, אתה הורג – לא אתה, אתה לא מתכוון – אבל מה שאתם עושים בחצי שנה האחרונה, אתם הורגים את התחום הזה לגמרי.

איתן כבל: לגמרי.

אסף אמיר: אני לא יודע אם אתם חונקים אותנו, אם אתם מחשיכים אותנו, אם אתם סתם רוצים למכור נכסים לחברים – לא יודע כלום.

אסף אמיר: אני רק יודע שאצלנו בבית – תסריטאים הולכים הביתה, טכנאים לא עובדים.

אסף אמיר: חבר'ה, אתם הורדתם את התעשייה הזאת - - -

נחמן שי: על הברכיים.

אסף אמיר: לא.

אסף אמיר: למספרים לא הגיוניים.

כרמל שאמה-הכהן: טוב, חברים.

אסף אמיר: אתה נושא בתפקיד ציבורי – יש אלקין, יש כולם – אתה נושא בתפקיד ציבורי.

אסף אמיר: ראש הממשלה גם כן.

אסף אמיר: שר התקשורת.

אסף אמיר: חלק מכם מנסה לעשות את עבודתו, אבל בסוף התוצאות זה מה שיקרה בשטח, ובשטח כרגע אתם לוקחים לנו את העבודה, זה הכול.

אסף אמיר: את כל העבודה, אני לא מדבר על המסך כרגע.

עמית ליאור: ולצופים את השפה העברית.

כרמל שאמה-הכהן: חברים, די.

כרמל שאמה-הכהן: הדיון הזה מוצה.

נחמן שי: הוא לא מוצה.

נחמן שי: הוא לא מוצה.

יואל חסון: יש לי עוד הסתייגויות.

עינת וילף: כרמל, יש רצון טוב כאן, אני מבינה - -

אסף אמיר: העיקר, את נמנעת, אז איזה רצון טוב יש, באמת.

עינת וילף: - - אני מבקשת להעלות את ההצעה שלי כהסתייגות.

עינת וילף: אני אעלה אותה להנהלת קואליציה – יש רצון טוב – נעביר את זה - - -

לאה ורון: אדוני היושב-ראש, אתה כבר מצוי בישיבה הבאה.

לאה ורון: הישיבה הבאה היתה אמורה להתחיל בשעה 10:30.

קריאות: - - -

אסף אמיר: הרגע את תרמת לזה שמחקו את כל החובות.

אסף אמיר: בבקשה, עזבי אותנו.

אסף אמיר: לא מקובל עלינו, אנחנו לא עובדים ככה, אנחנו לא פוליטיקאים.

אתי בנדלר: רשות דיבור התבקשתי עד עכשיו לתת - - -

לאה ורון: הסתייגות לדיבור.

אתי בנדלר: רשות דיבור – על-ידי סיעת מרצ, שלושת חברי סיעת מרצ.

אתי בנדלר: מי עוד מבקש רשות דיבור מעבר?

יואל חסון: יואל חסון.

כרמל שאמה-הכהן: חבר הכנסת יואל חסון, בשם כל סיעת קדימה.

אתי בנדלר: חבר הכנסת יואל חסון מקבל הסתייגויות של חמש דקות.

יואל חסון: אבל סיעת קדימה גם.

איתן כבל: איתן כבל, בשם סיעת העבודה.

נחמן שי: גם אני רוצה להסתייג.

יוליה שמאלוב-ברקוביץ: גם אני רוצה.

אתי בנדלר: יש הסתייגויות מהותיות ויש רשות דיבור.

כרמל שאמה-הכהן: על דיבור הם מדברים.

אתי בנדלר: רשות דיבור זה חמש דקות לכל מי שנרשם לרשות דיבור.

יואל חסון: מהותיות הגשתי.

אתי בנדלר: יואל חסון, איתן כבל.

איתן כבל: סיעת העבודה.

אתי בנדלר: מה זה סיעת העבודה?

יואל חסון: אתה צריך חתימות.

איתן כבל: לא זוכר את כל השמות.

איתן כבל: ..

אתי בנדלר: אני צריכה לקבל ראיה חתומה מקור על-ידי כל אחד.

איתן כבל: תקבלי, בסדר.

יואל חסון: יש לי עוד הצעות מהותיות.

כרמל שאמה-הכהן: עשית קרקס.

כרמל שאמה-הכהן: כמה הצעות?

יואל חסון: אבל חייבים למליאה.

יואל חסון: אתה יודע את התקנון.

נחמן שי: עוד לא נתת תשובה.

יואל חסון: תן לי ארבע מהותיות.

לאה ורון: כל הצעה שלא התקבלה, תודיע שאתה מבקש להגיש הסתייגות.

יואל חסון: הגשתי.

אתי בנדלר: מהותית, אתה צריך להציע מה אתה מציע ושתהיה על כך הצבעה.

אתי בנדלר: חבר הכנסת אזולאי מבקש להציע הצעה.

כרמל שאמה-הכהן: איזו הצעה?

כרמל שאמה-הכהן: חבר הכנסת אזולאי, בבקשה.

דוד אזולאי: לגבי רשת מורשת.

יואל חסון: פטור לרשת מורשת.

קריאה: לזה יהיה כסף.

קריאות: - - -

אתי בנדלר: זה כלול כבר בהצעה.

כרמל שאמה-הכהן: יש הסתייגות למליאה.

דוד אזולאי: אני מבקש להגיש הסתייגות בעניין הזה ואני מבקש גם להצביע על ההסתייגות שלי.

לאה ורון: קודם זו הצעה.

לאה ורון: אם היא לא תתקבל, היא תוגש כהסתייגות.

דוד אזולאי: אני שומע כאן במשך כמעט שעתיים שמדברים ומגלגלים פה מיליונים על כל מיני .

דוד אזולאי: מדובר על רשת מורשת שנותנת שירות לציבור רחב במדינת ישראל.

דוד אזולאי: לצערי הרב, חלק גדול של הציבור המסורתי מאזין אך ורק לרשת הזאת - במשך יום שלם, כמעט כל השידורים מחולקים שם לכמה קבוצות.

דוד אזולאי: מה שאני מבקש – שרשת מורשת תקבל תקציב מיוחד כדי שתוכל לשדר ברוב שעות היממה למען הציבור הדתי, שמבקש להאזין רק לרשת הזאת ואין לו אלטרנטיבה אחרת.

דוד אזולאי: אם אני לוקח את המקרה, יבואו ויגידו שיש "רדיו קול חי" ויש "רדיו קול ברמה" – נכון, אתה צודק.

דוד אזולאי: שני הערוצים הללו, עד הצפון, עד חדרה הם משדרים; מחדרה ואילך - - -

כרמל שאמה-הכהן: יש גרסה למליאה.

אתי בנדלר: מותר לי לומר לך משהו?

דוד אזולאי: בבקשה.

אתי בנדלר: בדיונים שנעשו בהצעת החוק הזאת לפני הפגרה, עוד לפני תיקון התקנות, הוצעה הצעה להקצות סכומים שנתיים בתקציב רשות השידור לתחנת שידור המיועדת לשידורים בשפה הרוסית, בשפה האמהרית ולשידורים בנושא מורשת ישראל.

אתי בנדלר: לגבי העניין השלישי, דהיינו הקצאת סכום שנתי של שלושה מיליון שקלים חדשים לשידורים בנושא מורשת ישראל, היתה הצבעה, הקולות היו שקולים.

אתי בנדלר: לכן, מאחר שהתבקשתי לכלול את הסעיף הזה שוב בהצעת החוק שתונח היום, ככל הנראה, לקריאה שנייה ושלישית על שולחן הכנסת, לגבי הנושא הזה של הקצאת סכומים לשידורים בנושא מורשת ישראל אני כוללת את זה, תהיינה שתי גרסאות: גרסה אחת – שהפסקה הזאת תיכלל; גרסה אחרת – שהפסקה לא תיכלל.

אתי בנדלר: ככל שיהיה לזה רוב בכנסת, זה יהיה חלק מהחוק.

דוד אזולאי: כנראה שנבקש להצטרף.

דוד אזולאי: אם יש הסתייגות כזאת, אני מבקש.

אתי בנדלר: זאת לא הסתייגות, זה חלק מהצעת החוק.

דוד אזולאי: אני מבקש להצטרף להצעה הזאת.

אתי בנדלר: אין.

אתי בנדלר: היא כבר - - -

עינת וילף: זה חלק מההצעה?

עינת וילף: לי אמרו שזה הסתייגות.

אסף אמיר: הכסף שלכם בטוח, מה אתה דואג.

דוד אזולאי: אל תעזור לי.

דוד אזולאי: אל תעזור לי.

דוד אזולאי: תאמין לי שאני יודע להסתדר גם בלעדיך.

כרמל שאמה-הכהן: חבר הכנסת אזולאי, תודה רבה.

כרמל שאמה-הכהן: אין יותר מזה, יש לך הצעה למליאה.

דוד אזולאי: אני מבקש הסתייגות דיבור.

כרמל שאמה-הכהן: הסתייגות דיבור לחבר הכנסת אזולאי.

אתי בנדלר: ההסתייגות של חבר הכנסת ניצן הורוביץ היא למחוק את כל הסעיף הזה – לא רק של מורשת ישראל, אלא גם הקצאת - - -

כרמל שאמה-הכהן: תודה רבה, הישיבה נעולה.